qundao/data-zh-poetry huggingface dataset:
赠青城山威仪观李鍊师
作者：张方平
朝代：宋

天仓三十六峰下，犹有轩辕辙迹存。丹灶前临六时水，芎田远接九仙门。火芝夜照千灯迥，江树朝涵一气浑。道友相邀寻异药，携筇几到老人村。
赠韦不伐
作者：张方平
朝代：宋

莫随世伪作圆方，坦坦元邪是履祥。学鄙浅讹趋古道，天教轗轲与刚肠。俛投胯下人皆笑，独卧隆中自不常。毕竟途穷无所合，何妨持钓坐沧浪。
赠韦不伐
作者：张方平
朝代：宋

莫随世僞作圆方，坦坦元邪是履祥。
学鄙浅讹趋古道，天教轗轲与刚肠。
俛投胯下人皆笑，独卧隆中自不常。
毕竟途穷无所合，何妨持钓坐沧浪。
赴新定过七里濑
作者：张方平
朝代：宋
体裁：五言律诗

舟过严陵濑，凉秋水木清。鼓旗知郭近，鱼鸟见人惊。云乱迷山色，滩长杂雨声。一毫名利事，搔首愧平生。
赴益部途中
作者：张方平
朝代：宋
体裁：五言律诗

中台分虎节，全蜀领龟城。山色二千里，水声三十程。烟村深谷火，云栈半空铃。野馆无钟漏，猿吟晓日明。
赴钱塘吴江道中寄侍读王君贶侍郎
作者：张方平
朝代：宋

画船浮震泽，烟水接秋空。
一霎过云雨，满帆开岸风。
酒旗莲荡裏，僧剎橘洲中。
何似并州路，尘高马阴雄。
赴钱塘吴江道中寄侍读王君贶侍郎
作者：张方平
朝代：宋

画船浮震泽，烟水接秋空。一霎过云雨，满帆开岸风。酒旗莲荡里，僧刹橘洲中。何似并州路，尘高马队雄。
赵先生王屋杖
作者：张方平
朝代：宋

待月移肩倚，听琴向膝横。溪桥经雨滑，山屐入云轻。击水乖龙起，书空老魅惊。夜归闻石响，鹤舞远来迎。
赵先生王屋杖
作者：张方平
朝代：宋

待月移肩倚，听琴向膝横。
溪桥经雨滑，山屐入雪轻。
击水乖龙起，书空老魅惊。
夜归闻石响，鹤舞远来迎。
辛未清明感事
作者：张方平
朝代：宋

二十四年流水东，早为名误逐飞蓬。事随过鸟去无迹，愁似浊醪倾更浓。好是把花歌北榭，更休提剑哭西风。壮心郁郁身牢落，几见中林鹤发翁。
辛未清明感事
作者：张方平
朝代：宋

二十四年流水东，早为名误逐飞蓬。
事随过鸟去无迹，愁似浊醪倾更浓。
好是把花歌北榭，更休提劔哭西风。
壮心鬰鬰身牢落，几见中林鹤髮翁。
过丰
作者：张方平
朝代：宋
体裁：七言律诗

刘季当年在古丰，芒砀王气已连空。天机先露由啼妪，人意冥符自董公。历数有归徒胜负，风云相会尽英雄。不然樊郦萧曹辈，尽老屠商掾吏中。
过嘉川驿
作者：张方平
朝代：宋

嘉陵江上嘉川峡，古木云萝千万峯。
阁道缘山已经月，萦迴未出画屏中。
过嘉川驿
作者：张方平
朝代：宋

嘉陵江上嘉川峡，古木云萝千万峰。阁道缘山已经月，萦回未出画屏中。
过张真人洞
作者：张方平
朝代：宋
体裁：七言绝句

谷口巑岏狮子山，洞门高掩白云閒。自惭末裔无仙骨，名利途中鬓已斑。
过汧河
作者：张方平
朝代：宋
体裁：七言绝句

岐南一舍过长汧，路近陈仓始入山。三十三程桥栈外，平川始下鹿头关。
过沛题歌风台
作者：张方平
朝代：宋
体裁：七言绝句

落托刘郎作帝归，樽前感慨大风诗。淮阴反接英彭族，更欲多求猛士为。
过灞桥长安道上作
作者：张方平
朝代：宋
体裁：七言律诗

汉牒熟当披旧迹，灞桥今忽过征鞍。前朝宫展烟芜远，四望河山古木寒。自古功名应邂逅，大家岐路妄汍澜。兴亡甚费生灵血，只得高人梦幻看。
过长安至岐山作
作者：张方平
朝代：宋
体裁：七言绝句

高原极望秦川阔，危栈横空蜀道长。多谢终南山色好，迢迢相送过岐阳。
过齐篇
作者：张方平
朝代：宋

有叟羁穷垂白头，潜神密理同天游。
朝歌鼓刀既屠纣，渭滨垂鈎来钓周。
晚遭西伯与同载，首封东海荒营丘。
洋洋大风仅千祀，当年固乃屠钓俦。
世变后有薛公文，馆中多坐倜傥人。
鲁连节重轻丘山，冯驩气高微风云。
丈夫志义绝流俗，岂与层层雏鼠羣。
楚汉兴亡事已微，后世倾夺奚足讥。
龙韬豹略苦迂阔，使公復生将安归。
过齐篇
作者：张方平
朝代：宋

有叟羁穷垂白头，潜神密理同天游。朝歌鼓刀既屠纣，渭滨垂钩来钓周。晚遭西伯与同载，首封东海荒营丘。洋洋大风仅千祀，当年固乃屠钓俦。世变后有薛公文，馆中多坐倜傥人。鲁连节重轻丘山，冯驩气高微风云。丈夫志义绝流俗，岂与层层雏鼠群。楚汉兴亡事已微，后世倾夺奚足讥。龙韬豹略苦迂阔，使公复生将安归。
近自钟山采松花和汤甚美送汤一罂呈仲文学士
作者：张方平
朝代：宋

青松北山麓，春蕊摘金团。芳泽逾肪节，滋华本岁寒。功传上品药，饵胜曲晨丹。一泛彤霞液，天和入肺肝。日精月华所滋结，金匮琼笈称灵珍。味胜仙人掌中露，色如游女衣上尘。饵之伐邪鍊神魄，久且长年登高真。轻瑿茯菟乃沦滓，嘉赏当问清遐人。
近自钟山采松花和汤甚美送汤一罂呈仲文学士·其一
作者：张方平
朝代：宋
体裁：五言律诗

青松北山麓，春蕊摘金团。芳泽逾肪节，滋华本岁寒。功传上品药，饵胜曲晨丹。一泛彤霞液，天和入肺肝。
近自钟山采松花和汤甚美送汤一罂呈仲文学士·其二
作者：张方平
朝代：宋

日精月华所滋结，金匮琼笈称灵珍。
味胜仙人掌中露，色如游女衣上尘。
饵之伐邪炼神魄，久且长年登高真。
轻瑿茯菟乃沦滓，嘉赏当问清遐人。
近自钟山采松花和汤甚美送汤一罂呈仲文学士·其二
作者：张方平
朝代：宋

日精月华所滋结，金匮琼笈称灵珍。味胜仙人掌中露，色如游女衣上尘。饵之伐邪鍊神魄，久且长年登高真。轻瑿茯菟乃沦滓，嘉赏当问清遐人。
送何山人
作者：张方平
朝代：宋

烟策西归背九衢，锦城春色徧平芜。
它年定有乘槎客，知是严君隐蜀都。
送何山人
作者：张方平
朝代：宋

烟策西归背九衢，锦城春色遍平芜。它年定有乘槎客，知是严君隐蜀都。
送僧南游雪窦
作者：张方平
朝代：宋
体裁：七言律诗

早出都门何往哉，四明雪窦指崔嵬。便从古道扬眉去，莫到宝山空手回。乘月晓行松露湿，迎风晚渡海涛来。普贤楼阁知非远，逦迤南游想善财。
送冀州李太傅
作者：张方平
朝代：宋

多君贵主子，材识乃名儒。青海渥洼种，丹山鸾凤雏。兵家左车后，书法右军无。拥幄羞纨裤，怀章就隼旟。亭台烟水阔，楼堞暮云扶。析木元分冀，滹沱渐近胡。双觥虽蕴藉，重闭勿须臾。谁道长城远，今观出上都。
送冀州李太傅
作者：张方平
朝代：宋

多君贵主子，材识乃名儒。
青海渥漥种，丹山鸾凤雏。
兵家左车后，书法右军无。
拥幄羞纨袴，怀章就隼旟。
亭台烟水阔，楼堞暮云扶。
析木元分冀，滹沱渐近胡。
双觥虽藴藉，重闭勿须臾。
谁道长城远，今观出上都。
送内阁蔡公归阙
作者：张方平
朝代：宋

丰宫周旧宅，梁国汉东关。尹正司留钥，贤公出近班。教条推爱利，滋蔓悉除删。狭野耕桑急，终年狱市閒。燕申铃阁静，荣养彩衣斑。治迹经纶外，阴功造化间。士林归北海，人望在东山。一节遄趋召，西辕不可攀。前旌霜树晓，候骑古河湾。和气均生物，淳风复海寰。具瞻知可副，盛德致无艰。他日开炉冶，馀功为铸颜。
送内阁蔡公归阙
作者：张方平
朝代：宋

丰宫周旧宅，梁国汉东关。
尹正司留钥，贤公出近班。
教条推爱利，滋蔓悉除删。
狭野耕桑急，终年狱市閒。
燕申铃阁静，荣养彩衣斑。
治迹经纶外，阴功造化间。
士林归北海，人望在东山。
一节遄趋召，西辕不可攀。
前旌霜树晓，候骑古河湾。
和气均生物，淳风復海寰。
具瞻知可副，盛德致无艰。
他日开鑪冶，余功为铸颜。
送吴春卿赴都
作者：张方平
朝代：宋
体裁：七言律诗

法座临轩策俊髦，同君陛见预旌招。疲驽十驾始千里，孤鹗一飞先九霄。兰棹秋风行逦迤，觚棱旭日势岧峣。石渠为谢诸时彦，行迈同趋便殿朝。
送圭师归衡岳
作者：张方平
朝代：宋

师通禅律外，外学二篇微。貌似寒山古，身随风叶飞。潇湘曾晓梦，鸿雁伴南归。七十三峰里，云庵拂旧扉。
送宋秘丞赴任鄱阳
作者：张方平
朝代：宋

萧洒武夷秀，兹人美且偲。
治经通古学，应务富时材。
盍在修书选，行须造币迴。
更研轻重术，归奏阜民财。
送宋秘丞赴任鄱阳
作者：张方平
朝代：宋

萧洒武夷秀，兹人美且偲。治经通古学，应务富时材。盍在脩书选，行须造币回。更研轻重术，归奏阜民财。
送客入洛
作者：张方平
朝代：宋
体裁：七言律诗

高歌弹铗酒盈钟，壮士何须叹道穷。客路岁阑天又雪，旗亭醉别气如虹。骥腾夷路思良御，帆破长波待便风。今子方为采兰役，未宜去揖紫芝翁。
送客游兖海
作者：张方平
朝代：宋

寒飇栗冽响吹空，雪意沈沈岁向穷。
正是兼衣御醇酎，如何孤蹇逐飞蓬。
杉松古色泰山庙，丝竹遗音夫子宫。
访旧自堪宽旅琐，贤侯况似蜀文翁。
送客游兖海
作者：张方平
朝代：宋

寒飙慄冽响吹空，雪意沈沈岁向穷。正是兼衣御醇酎，如何孤蹇逐飞蓬。杉松古色泰山庙，丝竹遗音夫子宫。访旧自堪宽旅琐，贤侯况似蜀文翁。
送屐韩仲文
作者：张方平
朝代：宋
体裁：五言律诗

江南到梅暑，蒸湿鲜晴明。聊仿登山样，无妨涉水行。齿牢防易折，蜡滑亦加轻。早幸还吾土，閒将挂后楹。
送张宽
作者：张方平
朝代：宋
体裁：五言律诗

得丧竟谁尸，人谋不可移。独看屠钓叟，达乃帝王师。大观齐诸物，雄图彼一时。君思塞上说，孰可预端蓍。
送张郎中赴阙
作者：张方平
朝代：宋

明公才气本雄杰，晚戴儒冠腰拖绅。讲剑妙传色践术，工书兼得伯英筋。外台共叹郎潜久，中检行膺帝命新。司列不烦询治状，几州栾社有遗仁。
送张郎中赴阙
作者：张方平
朝代：宋

明公才气本雄杰，晚戴儒冠腰拖绅。
讲劔妙传色践术，工书兼得伯英筋。
外台共叹郎潜久，中检行膺帝命新。
司列不烦询治状，几州栾社有遗仁。
送徐总
作者：张方平
朝代：宋

半醉长呼意若何，官情道味两蹉跎。
眼前渐渐故人少，世上纷纷新事多。
疎籁自鸣非节奏，虚舟妄触任风波。
悲歌深叹流年急，常忆江南蓝采和。
送徐总
作者：张方平
朝代：宋

半醉长呼意若何，官情道味两蹉跎。眼前渐渐故人少，世上纷纷新事多。疏籁自鸣非节奏，虚舟妄触任风波。悲歌深叹流年急，常忆江南蓝采和。
送李芝东归
作者：张方平
朝代：宋
体裁：七言律诗

此君齐鲁之奇才，三十病废吁命哉。来游京国动悽怅，东归泰山卧崔嵬。支离攘臂福所倚，功名累身古共哀。但恐人求骏马骨，未免却上黄金台。
送杜山人
作者：张方平
朝代：宋
体裁：五言律诗

到不说来处，去安知所之。野云同自在，溪鸟与谁期。虎伴閒行远，猿惊住啸迟。相逢聊一醉，重见又何时。
送杨君西安
作者：张方平
朝代：宋

君过严陵濑，扁舟入婺溪。滩长秋日短，山乱暮云齐。未探骊龙颔，聊羁骏马蹄。吴江涛正恶，鸿雁此东西。
送杨君西安
作者：张方平
朝代：宋

君过严陵濑，扁舟入婺溪。
滩长秋日短，山乱暮云齐。
未探骊龙颔，聊羁骏马蹄。
吴江涛正恶，鸿鴈此东西。
送柳澥下第出京
作者：张方平
朝代：宋

少年心骨壮，功名期力殉。文邀马卿评，剑谒猿公问。御良骥足逸，胡为车三偾。浮沈道所尚，穷达天之分。迹从逍遥游，心与洪濛论。姑佩湛卢归，休复较铦钝。
送柳澥下第出京
作者：张方平
朝代：宋

少年心骨壮，功名期力殉。
文邀马卿评，劔谒猿公问。
御良骥足逸，胡为车三偾。
浮沈道所尚，穷达天之分。
迹从逍遥游，心与洪蒙论。
姑佩湛卢归，休復较铦钝。
送汾阳高士归三峰
作者：张方平
朝代：宋

知逢三洞客，曾指九丹方。
气抱冰霜冷，神含日月光。
閒轩同鹤静，妙境入龟长。
它日南峯路，相期过华阳。
送汾阳高士归三峰
作者：张方平
朝代：宋

知逢三洞客，曾指九丹方。气抱冰霜冷，神含日月光。閒轩同鹤静，妙境入龟长。它日南峰路，相期过华阳。
送沈生昆弟随侍之博白四绝句
作者：张方平
朝代：宋

炎方景象异中原，海气昏昏杂瘴烟。今日荒夷成雅俗，薰风南播自妫弦。不须南浦怀消黯，好过西山访隐沦。比到岭时应近腊，相思可寄一枝春。东连海道彻扶桑，北望神皋斗柄旁。两处音尘杳难接，征鸿岁只到衡阳。夕阳疏苇暮江湄，秋色萧萧动客思。自侍严君领州去，岂同骚客梦边时。
送沈生昆弟随侍之博白四绝句·其一
作者：张方平
朝代：宋

炎方景象异中原，海气昏昏杂瘴烟。
今日荒夷成雅俗，熏风南播自妫絃。
送沈生昆弟随侍之博白四绝句·其一
作者：张方平
朝代：宋

炎方景象异中原，海气昏昏杂瘴烟。今日荒夷成雅俗，薰风南播自妫弦。
送沈生昆弟随侍之博白四绝句·其三
作者：张方平
朝代：宋
体裁：七言绝句

东连海道彻扶桑，北望神皋斗柄旁。两处音尘杳难接，征鸿岁只到衡阳。
送沈生昆弟随侍之博白四绝句·其二
作者：张方平
朝代：宋
体裁：七言绝句

不须南浦怀消黯，好过西山访隐沦。比到岭时应近腊，相思可寄一枝春。
送沈生昆弟随侍之博白四绝句·其四
作者：张方平
朝代：宋

夕阳疎苇暮江湄，秋色萧萧动客思。
自侍严君领州去，岂同骚客梦边时。
送沈生昆弟随侍之博白四绝句·其四
作者：张方平
朝代：宋

夕阳疏苇暮江湄，秋色萧萧动客思。自侍严君领州去，岂同骚客梦边时。
送珪师归衡岳
作者：张方平
朝代：宋

师通禅律外，外学二篇微。
貌似寒山古，身随风叶飞。
潇湘曾晓梦，鸿鴈伴南归。
七十三峯裏，云庵拂旧扉。
送石曼卿赴阙
作者：张方平
朝代：宋

功名本不与人期，人取功名亦系时。蜀相閒居久龙卧，马周狂醉竟谁知。将军身到衡庐问，英主心惊奏牍奇。宣室思贤方空席，去陈经济勿迟迟。
送石曼卿赴阙
作者：张方平
朝代：宋

功名本不与人期，人取功名亦繫时。
蜀相閒居久龙卧，马周狂醉竟谁知。
将军身到衡庐问，英主心惊奏牍奇。
宣室思贤方空席，去陈经济勿迟迟。
送祝生东阳簿
作者：张方平
朝代：宋
体裁：五言律诗

之子东南美，声光满贵游。溪山聊薄宦，才调自名流。野趣虽孤艇，清涂即十洲。金波沁园宴，迟子有贤侯。
送福州监郡陈殿丞
作者：张方平
朝代：宋
体裁：五言律诗

七闽一都会，乃是无诸城。海近气物异，山遥风候清。宦游过乡美，君禄及亲荣。去去倚门念，溪船归棹轻。
送苏子由监筠州酒税
作者：张方平
朝代：宋

可怜萍梗飘浮客，自叹匏瓜老病身。从此空斋挂尘榻，不知重扫待何人。
送苏子由监筠州酒税
作者：张方平
朝代：宋

可怜萍梗飘浮客，自嘆匏瓜老病身。
从此空斋挂尘榻，不知重扫待何人。
送苏学士钱塘监郡
作者：张方平
朝代：宋
体裁：七言律诗

趣时贵近君独远，此情于世何所希。车马尘中久已倦，湖山胜处即为归。洞庭霜天柑橘熟，松江秋水鲈鱼肥。地邻沧海莫东望，且作阮公离是非。
送赵先生
作者：张方平
朝代：宋

家住崆峒塞垣上，翩然游蜀遂忘归。
九还气足通神化，一日丹成是道机。
曾共灵龟波上隐，又随苍雀火中飞。
只于醉裏藏身去，休入红尘作是非。
送赵先生
作者：张方平
朝代：宋

家住崆峒塞垣上，翩然游蜀遂忘归。九还气足通神化，一日丹成是道机。曾共灵龟波上隐，又随苍雀火中飞。只于醉里藏身去，休入红尘作是非。
送邢遁山人
作者：张方平
朝代：宋

忽悔轻抛云水来，便将鹤去指林斋。生涯琴剑外无物，日逐醉吟中遣怀。旧隐居常因梦到，尘游动是与心乖。送君翻自嗟羁滞，木叶脱时还计偕。
送邢遁山人
作者：张方平
朝代：宋

忽悔轻抛云水来，便将鹤去指林斋。
生涯琴劔外无物，日逐醉吟中遣怀。
旧隐居常因梦到，尘游动是与心乖。
送君翻自嗟覉滞，木叶脱时还计偕。
送郭诚思归华下
作者：张方平
朝代：宋
体裁：七言律诗

忘怀物外且如愚，何事劳精据槁梧。以马喻马即非马，数舆无舆方得舆。莫执斧斤过栎社，懒施几席向蘧庐。好归玉秀峰前坐，閒看晴云自卷舒。
送陈汝玉谒三川大资政左丞吴公
作者：张方平
朝代：宋
体裁：七言绝句

吴公昔作河南尹，首唱儒风荐贾生。今日治平承祖德，可无推引助文明。
送马武
作者：张方平
朝代：宋

才命相憎不相并，古来达者齐其中。
此君寂寞年虽暮，灵府峥嵘事甚雄。
鞴上鹰饥思掠草，车傍骥老尚追风。
丈夫掩棺始为了，是故南阳晚立功。
送马武
作者：张方平
朝代：宋

才命相憎不相并，古来达者齐其中。此君寂寞年虽暮，灵府峥嵘事甚雄。韝上鹰饥思掠草，车傍骥老尚追风。丈夫掩棺始为了，是故南阳晚立功。
送龚懋
作者：张方平
朝代：宋

千里寒雪程，平生旅人心。丈夫虽四方，行役愁不任。祢刺弊生毛，赵囊空无金。钱子一樽酒，送子垂杨阴。
送龚懋
作者：张方平
朝代：宋

千里寒雪程，平生旅人心。
丈夫虽四方，行役愁不任。
祢刺弊生毛，赵囊空无金。
钱子一罇酒，送子垂杨阴。
逍遥堂
作者：张方平
朝代：宋
体裁：五言律诗

真乐不违俗，红尘自满城。捲帘寒日暖，高枕暑风清。世累离忧患，天和得性情。五时依约合，多谢白云生。
道斋
作者：张方平
朝代：宋

琼签隐诀旧曾寻，共秘还金妙旨深。会向本源分造化，即抛尘劫出来今。含生皆是坎离气，复会自知天地心。幻事徒劳聊一笑，他时云壑有知音。
道斋
作者：张方平
朝代：宋

琼籤隐诀旧曾寻，共秘还金妙旨深。
会向本源分造化，即抛尘劫出来今。
含生皆是坎离气，復会自知天地心。
幻事徒劳聊一笑，他时云壑有知音。
邽翠楼
作者：张方平
朝代：宋
体裁：七言律诗

一川墟宇暮烟中，楼堞笼山气象雄。北路荒原戎子国，东坡断堑隗嚣宫。马来洮海蕃城近，鹤去辽天越洞空。三十六程劳极目，陇云犹在故关东。
都下别友人
作者：张方平
朝代：宋

海内故人少，市楼新酒醇。与君聊一醉，公袂此残春。北道邢台路，东州泗水滨。相期复何处，京洛旧风尘。
都下别友人
作者：张方平
朝代：宋

海内故人少，市楼新酒醇。
与君聊一醉，公袂此残春。
北道邢台路，东州泗水滨。
相期復何处，京洛旧风尘。
都官叶郎中归三衢
作者：张方平
朝代：宋
体裁：七言律诗

宗邸横经授小侯，迹同半隐久沈浮。却寻故国溪山路，多谢朝堂钟鼓楼。冉冉年华年老态，纷纷时事作閒愁。一丘一壑平生志，况有门人伴钓游。
酬欧阳舍人寄题醉翁亭诗
作者：张方平
朝代：宋

我本高阳徒，野性盖疏拙。岂堪天子傍，命令裁机密。一麾出承明，猿鸟遂超逸。山州寂无事，气象颇萧瑟。閒寻琅邪溪，云岚可披拂。中路闻潺湲，幽亭对崷崒。锵咽触环佩，清泠泛琴瑟。知君多醉此，归鞍屡突兀。醉中遣形骸，题名亦信笔。遗我溪风清，苍颜坐髣髴。暝色失松竹，徘徊望寒月。携酒频来游，行待山花发。
酬欧阳舍人寄题醉翁亭诗
作者：张方平
朝代：宋

我本高阳徒，野性盖踈拙。
岂堪天子傍，命令裁机密。
一麾出承明，猿鸟遂超逸。
山州寂无事，气象颇萧瑟。
閒寻琅邪溪，云岚可披拂。
中路闻潺湲，幽亭对崷崒。
锵咽触环佩，清泠泛琴瑟。
知君多醉此，归鞍屡突兀。
醉中遣形骸，题名亦信笔。
遗我溪风清，苍颜坐髣髴。
暝色失松竹，徘徊望寒月。
携酒频来游，行待山花发。
酬琅邪山僧智先相示禅册
作者：张方平
朝代：宋
体裁：七言绝句

种种诸法皆心生，心自无生岂有法。祖师来意我不知，昨夜秋风扫黄叶。
酬范思远
作者：张方平
朝代：宋

阴阳万变始三画，天地大法都九畴。
斯文滥觞日增广，淳源已溃分千流。
举而错之为事业，典诰始勋终乎周。
尼父将圣生无位，一王遗法存春秋。
化成天下文之大，岂事章句矜雕锼。
道经战国遂榛莽，赖汉诸儒勤耘耰。
然其文物比三代，高曾下视云来幽。
唐时师匠多磊落，昌黎把钺为之酋。
姬公端冕明堂位，八门四面羣小侯。
嗟时迦老驾异说，吾儒路阻行无邮。
可怜韩子独强介，抗颜不为缁黄羞。
惟余碌碌谬庸者，蓬头风转萍波浮。
出言踈阔触忌讳，倦游四国无人收。
夫君家公世才杰，士林嚮景称英游。
是故落然来北海，登门如到神仙洲。
贻诗旅人定交分，所期者大将安酬。
爽如高秋望霁景，壮如拔戟逐挟辀。
两敦六瑚见古器，黄钟大吕闻鸣球。
伟哉志趣规取远，古人之善今人仇。
直须摆脱忽迴视，远趋董贾为朋俦。
此心可以厚风俗，此文可以扬天休。
誓将它日同利涉，我为之楫君为舟。
酬范思远
作者：张方平
朝代：宋

阴阳万变始三画，天地大法都九畴。斯文滥觞日增广，淳源已溃分千流。举而错之为事业，典诰始勋终乎周。尼父将圣生无位，一王遗法存春秋。化成天下文之大，岂事章句矜雕锼。道经战国遂榛莽，赖汉诸儒勤耘耰。然其文物比三代，高曾下视云来幽。唐时师匠多磊落，昌黎把钺为之酋。姬公端冕明堂位，八门四面群小侯。嗟时迦老驾异说，吾儒路阻行无邮。可怜韩子独强介，抗颜不为缁黄羞。惟余碌碌谬庸者，蓬头风转萍波浮。出言疏阔触忌讳，倦游四国无人收。夫君家公世才杰，士林向景称英游。是故落然来北海，登门如到神仙洲。贻诗旅人定交分，所期者大将安酬。爽如高秋望霁景，壮如拔戟逐挟辀。两敦六瑚见古器，黄钟大吕闻鸣球。伟哉志趣规取远，古人之善今人仇。直须摆脱忽回视，远趋董贾为朋俦。此心可以厚风俗，此文可以扬天休。誓将它日同利涉，我为之楫君为舟。
采真堂赠郭诚思
作者：张方平
朝代：宋
体裁：七言绝句

香车晓驾九花虬，笳管声中到十洲。太一元君传密命，许君长住八琼楼。
重送赵参
作者：张方平
朝代：宋

参也堂堂气拂云，十年策蹇四方尘。羁穷自古有元叔，精鉴观今少法真。骥在驽群殊有态，龙初鱼服未能神。君看渭曲傅岩事，天困斯人必有因。
重送赵参
作者：张方平
朝代：宋

参也堂堂气拂云，十年策蹇四方尘。
覊穷自古有元叔，精鉴观今少法真。
骥在驽羣殊有态，龙初鱼服未能神。
君看渭曲傅岩事，天困斯人必有因。
金陵久旱喜雨呈运使韩综学士提刑令狐挺祠部及示诸府僚
作者：张方平
朝代：宋
体裁：七言律诗

江城风日燥将燃，喜此滂沱仅有年。诸泽气交阴压地，四溟水立阔围天。廓开紫宙清凉界，顿去骄阳跋扈权。须信化工人可代，傅岩才业在三篇。
金陵府署池上草堂
作者：张方平
朝代：宋

东方千骑忝藩侯，情味都如寓一丘。客气尽将还野马，机心聊自试沙鸥。时凭静几随飞蝶，强拂危冠笑沐猴。只向公斋得嘉遁，何须远逐赤松游。
金陵府署池上草堂
作者：张方平
朝代：宋

东方千骑忝藩侯，情味都如寓一丘。
客气尽将还野马，机心聊自试沙鸥。
时凭静几随飞蝶，强拂危冠笑沐猴。
只向公斋得嘉遯，何须远逐赤松游。
閒居述怀
作者：张方平
朝代：宋

疏慵余本性，放旷涵天真。自疑姑射来，藐然太古淳。思与老彭游，坐阅冥灵春。世家守儒业，此志成越秦。蹭蹬湛世伪，遂与英俊群。阔步处清禁，迎班趋紫宸。高议预时事，客气矜要津。薪火不停焰，风波浩亡垠。释筈前无的，将车后多尘。履地弗敢蹐，仰屋徒含颦。兼济悼迟暮，独善惭隐沦。沥恳得嘉命，閒曹容病身。性以净为体，慵乃德之纯。融师善知识，中散诚仁邻。首慵废冠弁，腰慵捐佩绅。手慵如槁枝，足慵若奇轮。耳目遗声色，鼻舌忘馨辛。内乐极委顺，中扃收精神。大观齐诸物，万化同一均。祸兮福所倚，名与身孰亲。何须人林壑，自是逍遥人。
閒居述怀
作者：张方平
朝代：宋

踈慵余本性，放旷涵天真。
自疑姑射来，藐然太古淳。
思与老彭游，坐阅冥灵春。
世家守儒业，此志成越秦。
蹭蹬湛世僞，遂与英俊羣。
阔步处清禁，迎班趋紫宸。
高议预时事，客气矜要津。
薪火不停焰，风波浩亡垠。
释筈前无的，将车后多尘。
履地弗敢蹐，仰屋徒含颦。
兼济悼迟暮，独善惭隐沦。
沥恳得嘉命，閒曹容病身。
性以浄为体，慵乃德之纯。
融师善知识，中散诚仁邻。
首慵废冠弁，腰慵捐佩绅。
手慵如槁枝，足慵若奇轮。
耳目遗声色，鼻舌忘馨辛。
内乐极委顺，中扃收精神。
大观齐诸物，万化同一均。
祸兮福所倚，名与身孰亲。
何须人林壑，自是逍遥人。
门有车马客行
作者：张方平
朝代：宋

崇轩华盖为谁子，高阁朱扉为谁第。孟公君卿善请谒，少叔王孙有权势。凭凌豪气务相倾，晚日署门复谁恚。君不见隆中草庐客，阳里席门居。敛翼蓬蒿下，萧条意自如。触罗向稻梁，肯随黄口雏。将军三降顾，真主六用谟。岂由趋逐交游得，壮心自与功名俱。
门有车马客行
作者：张方平
朝代：宋

崇轩华盖为谁子，高阁朱扉为谁第。
孟公君卿善请谒，少叔王孙有权势。
凭凌豪气务相倾，晚日署门復谁恚。
君不见隆中草庐客，阳里席门居。
敛翼蓬蒿下，萧条意自如。
触罗向稻梁，肯随黄口雏。
将军三降顾，真主六用谟。
岂由趋逐交游得，壮心自与功名俱。
闻翰林承旨宋子京尚书捐馆
作者：张方平
朝代：宋

平昔雍容两禁游，共陪帷幄奉咨谋。功名不到麒麟阁，词赋空传鹦鹉洲。事业三朝虚物望，声华一代擅风流。清时只作文章老，谁识深怀蕴九畴。
闻翰林承旨宋子京尚书捐馆
作者：张方平
朝代：宋

平昔雍容两禁游，共陪帷幄奉咨谋。
功名不到麒麟阁，词赋空传鹦鹉洲。
事业三朝虚物望，声华一代擅风流。
清时只作文章老，谁识深怀藴九畴。
闻蛩
作者：张方平
朝代：宋
体裁：七言绝句

惨澹霜风月色寒，愁人无寐坐閒轩。别听一部凄凉曲，几种秋虫咽草根。
闻郭诚思解化
作者：张方平
朝代：宋

溪堂月榭几分杯，暂住三峰约便回。斋榻忽留青竹去，庭除不待玉棺来。人间如幻宁同恨，天上修文亦用才。碧秀烟云无限好，此生勿复望崔嵬。
闻郭诚思解化
作者：张方平
朝代：宋

溪堂月榭几分杯，暂住三峰约便回。
斋榻忽留青竹去，庭除不待玉棺来。
人间如幻宁同恨，天上修文亦用才。
碧秀烟云无限好，此生勿復望崔嵬。
陇西郡麦积山有献白鹿者洁如霜雪驯养逾年放归旧山十二韵
作者：张方平
朝代：宋

地得金方正，山藏灵物珍。月宫遗玉兔，仙仗失霜麟。乳窦冰泉冷，晴原露草春。清风生涧壑，高格对松筠。久卧常存息，凝思若养神。烟崖一蹭蹬，华馆久埃尘。我意本云水，无心爱佩绅。平生厌俗客，待尔当嘉宾。萧洒襟情远，虚恬气韵真。桧轩同鹤静，竹渚伴鸥驯。龟智沾骊血，牺纯被绣巾。放归旧林麓，好去避虞人。
陇西郡麦积山有献白鹿者洁如霜雪驯养逾年放归旧山十二韵
作者：张方平
朝代：宋

地得金方正，山藏灵物珍。
月宫遗玉兔，仙仗失霜麟。
乳窦冰泉冷，晴原露草春。
清风生涧壑，高格对松筠。
久卧常存息，凝思若养神。
烟崖一蹭蹬，华馆久埃尘。
我意本云水，无心爱佩绅。
平生厌俗客，待尔当嘉宾。
萧洒襟情远，虚恬气韵真。
桧轩同鹤静，竹渚伴鸥驯。
龟智霑骊血，牺纯被绣巾。
放归旧林麓，好去避虞人。
雨中登筹笔驿后怀古亭
作者：张方平
朝代：宋

山寒雨急晓冥冥，更蹑苍崖上驿亭。
深秀林峦都不见，白云堆裏乱峯青。
雨中登筹笔驿后怀古亭
作者：张方平
朝代：宋

山寒雨急晓冥冥，更蹑苍崖上驿亭。深秀林峦都不见，白云堆里乱峰青。
青泥岭
作者：张方平
朝代：宋

斗峻凌霄出混茫，东西秦蜀此分疆。萦纡断涧千寻曲，回合危峦万叠苍。烟外孤村通鸟径，云间盘道绕羊肠。朝家方面非轻寄，何事徘徊望故乡。
青泥岭
作者：张方平
朝代：宋

斗峻凌霄出混茫，东西秦蜀此分疆。
萦纡断涧千寻曲，回合危峦万迭苍。
烟外孤村通鸟径，云间盘道遶羊肠。
朝家方面非轻寄，何事徘徊望故乡。
青阳峡
作者：张方平
朝代：宋

奇峰叠巘无重数，横涧飞泉会一溪。老树藤萝从古长，寒空云霭与天迷。幽中应有神仙住，深处唯闻猿鸟啼。野性旧多山水癖，恨无心赏此相携。
青阳峡
作者：张方平
朝代：宋

奇峰迭巘无重数，横涧飞泉会一溪。
老树藤萝从古长，寒空云霭与天迷。
幽中应有神仙住，深处唯闻猿鸟啼。
野性旧多山水癖，恨无心赏此相携。
题中阳里高祖庙
作者：张方平
朝代：宋

纵酒疏狂不治生，中阳有土倚兄耕。晚遭乱世成功业，更向公前与仲争。
题中阳里高祖庙
作者：张方平
朝代：宋

纵酒踈狂不治生，中阳有土倚兄耕。
晚遭乱世成功业，更向公前与仲争。
题乐全堂
作者：张方平
朝代：宋

乐全得意自庄书，静阅流光乐有余。
四句幻泡明般若，一篇力命信冲虚。
心閒自觉浮云薄，才拙诚知与世疎。
只此空名漫儿戏，何王城阙不丘墟。
题乐全堂
作者：张方平
朝代：宋

乐全得意自庄书，静阅流光乐有馀。四句幻泡明般若，一篇力命信冲虚。心閒自觉浮云薄，才拙诚知与世疏。只此空名漫儿戏，何王城阙不丘墟。
题代祠部书院
作者：张方平
朝代：宋
体裁：七言律诗

上第西归即弃官，此人趣味亦堪怜。风波常自庙堂起，云壑不随朝市迁。野叟馈浆羞客气，山僧投拂悟尘缘。青城山下空堂在，留入华阳续旧编。
题李先生隐居
作者：张方平
朝代：宋
体裁：七言律诗

金丹一指自崆峒，便控飞轮驾赤龙。况是曾居小有洞，更应不在易迁宫。紫文宝诀三元秘，皇象灵符二景通。却恨劳生闻道晚，九还未就已衰翁。
题杨大年集后
作者：张方平
朝代：宋

天上灵仙谪，人间秀气涵。朱弦清庙瑟，美干豫章楠。富艳三千牍，从容八十函。典纯追古昔，雅正合周南。温粹琼瑶润，滋醲稼穑甘。微中缄海蚌，巧处吐春蚕。璀璨龙宫出，精深虎穴探。机衡成臲尯，嵩洛入烟岚。寂忍修禅智，虚柔慕史聃。骥辕曾未骋，鸾驭不停骖。岩庙登何数，承明入独三。可怜经济意，旧客记高谈。
题杨大年集后
作者：张方平
朝代：宋

天上灵仙谪，人间秀气涵。
朱絃清庙瑟，美干豫章柟。
富艷三千牍，从容八十函。
典纯追古昔，雅正合周南。
温粹琼瑶润，滋醲稼穑甘。
微中缄海蚌，巧处吐春蚕。
璀璨龙宫出，精深虎穴探。
机衡成臲尯，嵩洛入烟岚。
寂忍修禅智，虚柔慕史聃。
骥辕曾未骋，鸾驭不停骖。
岩庙登何数，承明入独三。
可怜经济意，旧客记高谈。
题松江曹生学舍
作者：张方平
朝代：宋

江边无限地，君舍劣容蜗。
争鼓田家社，疎钟野寺斋。
执经多卉服，牵葑待荆钗。
秋雨鲈鱼美，时应钓藓崖。
题松江曹生学舍
作者：张方平
朝代：宋

江边无限地，君舍劣容蜗。争鼓田家社，疏钟野寺斋。执经多卉服，牵葑待荆钗。秋雨鲈鱼美，时应钓藓崖。
题英烈王庙
作者：张方平
朝代：宋
体裁：七言绝句

固云志在修私怨，破郢其如不利吴。由此夫差心遂侈，鸱夷岂得谓非辜。
题葛驿李校书壁
作者：张方平
朝代：宋
体裁：五言律诗

八十不扶杖，看书夜每深。自言非服药，无事可关心。景为诗曾爱，花因醉尚簪。去城无一舍，路若隔飞沈。
风琴
作者：张方平
朝代：宋

露华月色澹轩庭，风过时同从籁鸣。谁挂机心在弦索，有弦宁更有全声。
风琴
作者：张方平
朝代：宋

露华月色澹轩庭，风过时同从籁鸣。
谁挂机心在絃索，有絃宁更有全声。
飞仙岭阁
作者：张方平
朝代：宋

苍崖老树云萝合，绝涧惊湍阁路高。羽驾飙轮殊惚恍，依程缓辔未为劳。
飞仙岭阁
作者：张方平
朝代：宋

苍崖老树云萝合，绝涧惊湍阁路高。
羽驾飚轮殊惚怳，依程缓辔未为劳。
鱼关诗
作者：张方平
朝代：宋

中流石埭隐如磓，鼓鬣徜徉此复回。春水渐深沿泳快，为传尺素锦江来。
鱼关诗
作者：张方平
朝代：宋

中流石埭隐如磓，鼓鬣徜徉此復迴。
春水渐深沿泳快，为传尺素锦江来。
黄鹤篇
作者：张方平
朝代：宋

黄鹤飞来兮，越沧海之无垠，标格孤高谁与羣。
风前清啸欲命侣，凝神翘立如含嚬。
鹰鹯独矜觜爪利，燕雀止为腥羶驯。
扃笼犹负语言巧，堕羽直为依襟珍。
杳杳水云上，亦有网罗屯。
黄鹤飞去兮，汝无恋此扰扰之尘寰。
冲丹霄兮凌紫烟，行啄秀芝咽醴泉。
静栖琪树金羽丽，閒舞瑶池菊裳鲜。
鹓羣凤侣久相待，休随燕雀陪鹰鹯。
黄鹤篇
作者：张方平
朝代：宋

黄鹤飞来兮，越沧海之无垠，标格孤高谁与群。风前清啸欲命侣，凝神翘立如含嚬。鹰鹯独矜觜爪利，燕雀止为腥膻驯。扃笼犹负语言巧，堕羽直为依襟珍。杳杳水云上，亦有网罗屯。黄鹤飞去兮，汝无恋此扰扰之尘寰。冲丹霄兮凌紫烟，行啄秀芝咽醴泉。静栖琪树金羽丽，閒舞瑶池菊裳鲜。鹓群凤侣久相待，休随燕雀陪鹰鹯。
齐鲁道中望睢阳有念
作者：张方平
朝代：宋

重叠荒山满四围，征鞍系剑背斜晖。遥知梁国白云下，此际吾亲独倚扉。
齐鲁道中望睢阳有念
作者：张方平
朝代：宋

重迭荒山满四围，征鞍繫劔背斜晖。
遥知梁国白云下，此际吾亲独倚扉。
句
作者：张无咎
朝代：宋

水晶肉白殻皮红，色变香移味不同。
凝真宫
作者：张无梦
朝代：宋

五云深锁洞门深，蹑屐攀萝特地寻。烟霭不藏尘外路，神仙遗下水中金。喜游汗漫华胥宅，重忆崆峒至道心。不得方平同一醉，红霞零落我樽琴。
凝真宫
作者：张无梦
朝代：宋

五云深锁洞门深，蹑屐攀萝特地寻。
烟霭不藏尘外路，神仙遗下水中金。
喜游汗漫华胥宅，重忆崆峒至道心。
不得方平同一醉，红霞零落我罇琴。
句
作者：张无梦
朝代：宋

壶中一粒长生药，待与苏州太守分。
天台福圣观
作者：张无梦
朝代：宋
体裁：七言律诗

天台瀑布落青天，观在天台瀑布边。道士祇今烧药处，仙翁曾是种芝田。龙居古洞遗残雨，鹤出高巢点破烟。暂别灵溪游五岳，不知重到又何年。
桐柏崇道观
作者：张无梦
朝代：宋
体裁：五言律诗

桐柏观周匝，千峰累翠螺。地高阴气少，天近日光多。三井云雷起，一坛鸾鹤过。谁言紫微后，无客继仙科。
福圣观
作者：张无梦
朝代：宋

台山卜隐十馀秋，曾伴仙翁处处游。瀑布长流天上雪，翠屏高倚洞前楼。云堆华顶寻飙驭，月满灵溪狎海鸥。此地重归别得路，赤城玉府透瀛洲。
福圣观
作者：张无梦
朝代：宋

台山卜隠十余秋，曾伴仙翁处处游。
瀑布长流天上雪，翠屏高倚洞前楼。
云堆华顶寻飈驭，月满灵溪狎海鸥。
此地重归别得路，赤城玉府透瀛洲。
寄天台王鍊师兼呈邑宰
作者：张日损
朝代：宋
体裁：七言律诗

百里凄清古县城，阮郎陶令自相应。非无柳影含彭泽，别有花光胜武陵。闲醉想同莎外石，冷吟知共夜深灯。红尘未得寻高兴，心过青山第几层。
南乡子·和谢福娘
作者：张时
朝代：宋
体裁：词

暖日未斜西。正是迷花殢酒时。红药雕阑呈冷艳，依稀。花重枝柔压半攲。相对耍猴儿。一捻幽芳劝酒卮。魏紫姚黄来觑着，方知。准拟今宵醉伴妻。
南歌子·暖日未斜西
作者：张时
朝代：宋
体裁：词

暖日未斜西。正是迷花殢酒时。红药雕阑呈冷艳，依稀。花重枝柔压半敧。相对耍猴儿。一捻幽芳劝酒卮。魏紫姚黄来觑着，方知。准拟今宵醉伴妻。
题汪水云诗卷
作者：张时中
朝代：宋
体裁：七言律诗

吴江潮落晓光微，万里风沙扑面飞。帝化海滨精卫怨，仙吟华表令威归。秋空愁断铜仙远，夜雨歌沉玉树非。随意黄冠方外去，云台何似首阳薇。
玉楼春·姑苏台上春光发
作者：张时甫
朝代：宋
体裁：词

姑苏台上春光发。
菊老寒轻香未歇。
人言太守是龚黄，天为吾君生稷契。
月良庆会俱良月。
万岁千秋同瑞节。
明朝仙领趣提鳌，十万人家齐卧辙。
玉楼春·蟠桃十月惊春早
作者：张时甫
朝代：宋
体裁：词

蟠桃十月惊春早。春到玉梅枝上小。和羹人物应时生，天上骑鲸生凤沼。万家宝篆祥烟晓。竞祝史君长不老。夜来南极照元台，见说沙堤新筑了。
游灵岩
作者：张昌祖
朝代：宋
体裁：五言律诗

深壑敞禅扉，独魁天下奇。烟云藏不尽，花木秀无时。谁谓神仙去，我疑蛟垒移。沉吟玷佳景，有句不成诗。
三月二日紫牡丹
作者：张明中
朝代：宋

见说西京有魏家，瑞云吹紫染芳华。
移将万里豪门贵，幻出千枝倾国葩。
新佩荷囊重渍色，更乘兰馥七香车。
倡花野蕊都销尽，来配姚黄得共夸。
三月二日紫牡丹
作者：张明中
朝代：宋

见说西京有魏家，瑞云吹紫染芳华。移将万里豪门贵，幻出千枝倾国葩。新佩荷囊重渍色，更乘兰馥七香车。倡花野蕊都销尽，来配姚黄得共誇。
冷斋
作者：张明中
朝代：宋
体裁：七言律诗

雨湿桑枢夜不关，北窗谁更肯遮阑。冷侵砚滴浑无润，冻折诗眉未系寒。万里云容同水墨，四垂檐溜欲琅玕。梅花枝上春应到，袖手窗前子细看。
到野寺
作者：张明中
朝代：宋

搘杖寻春过小溪，小溪过了到招提。
插天翠巘青丝幛，委地落花红绣泥。
箇裏嚣尘都浄尽，只余啼鸟自东西。
兴浓底用忙归去，莫管山衔晚日低。
到野寺
作者：张明中
朝代：宋

支杖寻春过小溪，小溪过了到招提。插天翠巘青丝幛，委地落花红绣泥。个里嚣尘都净尽，只馀啼鸟自东西。兴浓底用忙归去，莫管山衔晚日低。
华岩僧舍耸翠
作者：张明中
朝代：宋
体裁：七言绝句

峻极攒空新泼蓝，山山头上立松杉。高僧高处存高躅，不但云萝花作岩。
吉祥寺默轩
作者：张明中
朝代：宋

默识何销语话详，心斋也则坐能忘。
如何孔氏家传底，却在高僧衣钵傍。
併把禅机俱寂灭，不教妙理费商量。
白云深锁轩前路，看尽金炉几篆香。
吉祥寺默轩
作者：张明中
朝代：宋

默识何销语话详，心斋也则坐能忘。如何孔氏家传底，却在高僧衣钵傍。并把禅机俱寂灭，不教妙理费商量。白云深锁轩前路，看尽金炉几篆香。
和书壁
作者：张明中
朝代：宋

平生蹇足媿蹒跚，流落荒凉强自安。
边月一声秋雁切，江风五鼓漏花寒。
青灯黄奶令人老，流水高山底处弹。
须信穷通翻覆手，到头应不误儒冠。
和书壁
作者：张明中
朝代：宋

平生蹇足愧蹒跚，流落荒凉强自安。边月一声秋雁切，江风五鼓漏花寒。青灯黄奶令人老，流水高山底处弹。须信穷通翻覆手，到头应不误儒冠。
和叔子梅
作者：张明中
朝代：宋

暖入孤根冷莫欺，冰魂幻出许多奇。轻霜弄粉清无涴，淡月浮香暗自知。莫管玉龙横吹晓，要陪鸾鉴巧妆时。作诗换取梅花好，未必梅花肯要诗。
和叔子梅
作者：张明中
朝代：宋

暖入孤根冷莫欺，冰魂幻出许多奇。
轻霜弄粉清无涴，淡月浮香暗自知。
莫管玉龙横吹晓，要陪鸾鑑巧妆时。
作诗换取梅花好，未必梅花肯要诗。
和故旧招馆
作者：张明中
朝代：宋

牢落诗盟寒欲灰，非君怀抱若为开。
未阑罇酒论文意，拂榻应须有待来。
和景夔梅四首
作者：张明中
朝代：宋

雪映横塘月浸阶，半扃庭户未全开。猛香特地清人骨，多谢溪风为送来。暖入南枝春便回，北枝何似让渠开。化工也解齐开却，留引诗人日日来。淡月黄昏静处芬，风来花气夺清樽。玉妃舞罢霓裳寂，安得真香为返魂。雪月精神冰玉肌，未饶六六诧宫妃。玉龙春笋调三弄，更向妆台檐外飞。
和景夔梅四首·其一
作者：张明中
朝代：宋
体裁：七言绝句

雪映横塘月浸阶，半扃庭户未全开。猛香特地清人骨，多谢溪风为送来。
和景夔梅四首·其三
作者：张明中
朝代：宋

淡月黄昏静处芬，风来花气夺清樽。玉妃舞罢霓裳寂，安得真香为返魂。
和景夔梅四首·其三
作者：张明中
朝代：宋

淡月黄昏静处芬，风来花气夺清罇。
玉妃舞罢霓裳寂，安得真香为返魂。
和景夔梅四首·其二
作者：张明中
朝代：宋
体裁：七言绝句

暖入南枝春便回，北枝何似让渠开。化工也解齐开却，留引诗人日日来。
和景夔梅四首·其四
作者：张明中
朝代：宋
体裁：七言绝句

雪月精神冰玉肌，未饶六六诧宫妃。玉龙春笋调三弄，更向妆台檐外飞。
和秀卿梅二首
作者：张明中
朝代：宋

疏枝冷蕊乍开缄，名在花中唤斗南。踏雪来看犹未盛，恼人两两更三三。月中仙子解征骖，不是株林见夏南。松竹不凋霜后翠，玉肌得共岁寒三。
和秀卿梅二首·其一
作者：张明中
朝代：宋
体裁：七言绝句

疏枝冷蕊乍开缄，名在花中唤斗南。踏雪来看犹未盛，恼人两两更三三。
和秀卿梅二首·其二
作者：张明中
朝代：宋
体裁：七言绝句

月中仙子解征骖，不是株林见夏南。松竹不凋霜后翠，玉肌得共岁寒三。
和陈丞题阳家洞
作者：张明中
朝代：宋

溪缭飞虹听不潺，山琱翠玉望来寒。
门墙面水临桥静，今古无虞枕自安。
桐帽椶鞋非巧僞，花朝月夕几团栾。
箇中习尚元淳厚，论性空烦喻决湍。
和陈丞题阳家洞
作者：张明中
朝代：宋

溪缭飞虹听不潺，山雕翠玉望来寒。门墙面水临桥静，今古无虞枕自安。桐帽棕鞋非巧伪，花朝月夕几团栾。个中习尚元淳厚，论性空烦喻决湍。
回乡偶书
作者：张明中
朝代：宋
体裁：七言绝句

不见眉间半点黄，花开花落总他乡。子规偏向三更月，唤起愁人也断肠。
小亭前白牡丹
作者：张明中
朝代：宋

旧说花王称洛苏，洛苏还识此花无。紫绡层出黄金蕊，粉面仍看白玉肤。带雨含情挥泪重，迎风无力欲人扶。不堪老大浑无味，妒见渠侬美且都。
小亭前白牡丹
作者：张明中
朝代：宋

旧说花王称洛苏，洛苏还识此花无。
紫绡层出黄金蕊，粉面仍看白玉肤。
带雨含情挥泪重，迎风无力欲人扶。
不堪老大浑无味，妬见渠侬美且都。
延昌观道纪堂
作者：张明中
朝代：宋

马迁信史炳丹青，黄老搀先六籍名。清净元非人纪有，虚无幻出道家声。时挥麈尾谈天统，冷笑蝇头闹世情。待饮琼浆擗麟脯，芙蓉为馆玉为城。
延昌观道纪堂
作者：张明中
朝代：宋

马迁信史炳丹青，黄老搀先六籍名。
清浄元非人纪有，虚无幻出道家声。
时挥麈尾谈天统，冷笑蝇头闹世情。
待饮琼浆擗麟脯，芙蓉为舘玉为城。
拒霜二首·其一
作者：张明中
朝代：宋

天与司花细细论，秋花虽是殿花军。
拒霜假得后凋操，造化岂容先策勋。
浓着胭脂潮醉晕，蹙成玉板摺裙纹。
游蜂识尽千红紫，只这寒芳竟不闻。
拒霜二首·其一
作者：张明中
朝代：宋

天与司花细细论，秋花虽是殿花军。拒霜假得后凋操，造化岂容先策勋。浓著胭脂潮醉晕，蹙成玉板摺裙纹。游蜂识尽千红紫，只这寒芳竟不闻。
拒霜二首·其二
作者：张明中
朝代：宋

九月清霜可拒哉，芙蓉刚欲拒霜开。
不知拒着清霜后，还有三冬傲雪材。
拒霜二首·其二
作者：张明中
朝代：宋

九月清霜可拒哉，芙蓉刚欲拒霜开。不知拒著清霜后，还有三冬傲雪材。
拟盘
作者：张明中
朝代：宋
体裁：古风

君不见夹谷伯图方凑辐，英雄摧挫俳优戮。又不见金谷妙歌翻绮縠，到头也则贻羞辱。尽渠富贵莫拟伦，岂如李愿归盘谷。君今筑台名拟盘，看尽浮云几翻覆。茂林修竹同岁寒，明月清风伴幽独。抱琴高卧西窗红，哦诗更尽杯中绿。双蜗蛮触战方酣，藜杖逍遥巾一幅。
斋前红黄心芍药
作者：张明中
朝代：宋

斗绝山原春亦妍，一栏红药小池边。
淡妆玉脸半醒醉，高拥檀心相后先。
头重小垂娇眩日，肌明偏喜掩轻烟。
如何客裏生疏手，不折红香来几前。
斋前红黄心芍药
作者：张明中
朝代：宋

斗绝山原春亦妍，一栏红药小池边。淡妆玉脸半醒醉，高拥檀心相后先。头重小垂娇眩日，肌明偏喜掩轻烟。如何客里生疏手，不折红香来几前。
斋楼之西有木花
作者：张明中
朝代：宋

密荫繁枝覆檐额，万蕊千葩描不得。晚风不动日微烘，游蜂成阵香成国。野花有史说山矾，尺许来高尘土间。树头初拆千脐麝，花女吹香宁复悭。试登楼上凭阑看，花与诗人忽为伴。恍疑身在广寒宫，笑折一枝归几案。
斋楼之西有木花
作者：张明中
朝代：宋

密荫繁枝覆檐额，万蕊千葩描不得。
晚风不动日微烘，游蜂成阵香成国。
野花有史说山矾，尺许来高尘土间。
树头初拆千脐麝，花女吹香宁復悭。
试登楼上凭阑看，花与诗人忽为伴。
恍疑身在广寒宫，笑折一枝归几案。
木犀五首 其四 清
作者：张明中
朝代：宋

冶蕊倡花浪说馨，艳姚妖魏眩双明。黄金四出薰兰麝，个是花中第一清。
木犀五首·味
作者：张明中
朝代：宋
体裁：七言绝句

收拾西风点点金，旋烦玉杵捣香尘。松梢鼓吹汤翻鼎，酥蜜浇来绝逼真。
木犀五首·清
作者：张明中
朝代：宋

冶蕊倡花浪说馨，艷姚妖魏眩双明。
黄金四出熏兰麝，箇是花中第一清。
木犀五首·色
作者：张明中
朝代：宋
体裁：七言绝句

月影摇波碎未沉，洒将叶底簇成林。却移右毂傍边看，筛尽西风无限金。
木犀五首·花
作者：张明中
朝代：宋
体裁：七言绝句

天将秋气搓金粟，堆作庭前满树黄。姚魏娉婷虽较好，问渠还有许多香。
木犀五首·花
作者：张明中
朝代：宋

天将秋气搓金粟，堆作庭前满树黄。姚魏娉婷虽较好，问渠还有许多香。月影摇波碎未沉，洒将叶底簇成林。却移右毂傍边看，筛尽西风无限金。不是天香与国香，如何酿得许芬芳。黄花嚼蕊非人世，身在蟾宫寒欲霜。冶蕊倡花浪说馨，艳姚妖魏眩双明。黄金四出薰兰麝，个是花中第一清。收拾西风点点金，旋烦玉杵捣香尘。松梢鼓吹汤翻鼎，酥蜜浇来绝逼真。
木犀五首·香
作者：张明中
朝代：宋
体裁：七言绝句

不是天香与国香，如何酿得许芬芳。黄花嚼蕊非人世，身在蟾宫寒欲霜。
柽桐二首
作者：张明中
朝代：宋

百花耐久说柽桐，选甚薰风秋雨中。谁道花无红十日，此花日日醉潮红。石榴安敢拟柽桐，借问司花也不中。鹤顶丹砂猩血服，试评却有此来红。
柽桐二首·其一
作者：张明中
朝代：宋

百花耐久说柽桐，选甚熏风秋雨中。
谁道花无红十日，此花日日醉潮红。
柽桐二首·其一
作者：张明中
朝代：宋

百花耐久说柽桐，选甚薰风秋雨中。谁道花无红十日，此花日日醉潮红。
柽桐二首·其二
作者：张明中
朝代：宋
体裁：七言绝句

石榴安敢拟柽桐，借问司花也不中。鹤顶丹砂猩血服，试评却有此来红。
欧阳新卿赋薇药
作者：张明中
朝代：宋

东皇又罢调春手，花飞十不啻八九。
不论韦曲与少城，卸尽锦机忍回首。
唯余芍药不搀先，却与蔷薇相争妍。
小栏逼束恣娇姹，高架支撑尽蔓延。
倡花冶蕊都妆靓，赢得先开不相见。
若令环列见倾城，羞杀群芳争掩面。
瑞云吹紫染二葩，只让西京一魏家。
新佩荷囊重渍色，更乘兰馥七香车。
主人寿乐献寿觞，哦诗都带花边香。
看来诗胞云梦豁，只愁拶破古锦囊。
昨宵点滴山间雨，弄晴剩着花上露。
主人晓起试吸将，便得长生之妙处。
醉潮玉颊十分红，主人与花恰相同。
兴来持酒绕艳丛，更折繁枝簪席东。
看花醉眼未惺松，忽然跳入花蕊宫。
寿仙喜与花仙逢，更入太史滑稽中。
欧阳新卿赋薇药
作者：张明中
朝代：宋

东皇又罢调春手，花飞十不啻八九。不论韦曲与少城，卸尽锦机忍回首。唯馀芍药不搀先，却与蔷薇相争妍。小栏逼束恣娇姹，高架支撑尽蔓延。倡花冶蕊都妆靓，赢得先开不相见。若令环列见倾城，羞杀群芳争掩面。瑞云吹紫染二葩，只让西京一魏家。新佩荷囊重渍色，更乘兰馥七香车。主人寿乐献寿觞，哦诗都带花边香。看来诗胞云梦豁，只愁拶破古锦囊。昨宵点滴山间雨，弄晴剩著花上露。主人晓起试吸将，便得长生之妙处。醉潮玉颊十分红，主人与花恰相同。兴来持酒绕艳丛，更折繁枝簪席东。看花醉眼未惺松，忽然跳入花蕊宫。寿仙喜与花仙逢，更入太史滑稽中。
活人
作者：张明中
朝代：宋
体裁：七言律诗

扁鹊仓公一笑还，顿令僵仆忽开颜。君于那处传衣钵，名与古人齐等班。直欲阴功垂后世，肯同流俗战蜗蛮。书生若得君医法，医国还同反掌间。
澹轩
作者：张明中
朝代：宋
体裁：七言律诗

主张老氏欲何求，恬澹中间觅自由。直把冲虚超俗界，何须刍豢作嘉羞。满怀明月黄庭古，一段清风白帝秋。载咏此轩新句子，羡君杰出道家流。
燕二首
作者：张明中
朝代：宋

芹泥夹岸融融日，野水当门淡淡花。王谢堂前旧时客，如何肯访野人家。乌衣国里未安渠，万里来从天一隅。道是能传香阁恨，来时曾到故乡无。
燕二首·其一
作者：张明中
朝代：宋
体裁：七言绝句

芹泥夹岸融融日，野水当门淡淡花。王谢堂前旧时客，如何肯访野人家。
燕二首·其二
作者：张明中
朝代：宋

乌衣国裏未安渠，万里来从天一隅。
道是能传香阁恨，来时曾到故乡无。
燕二首·其二
作者：张明中
朝代：宋

乌衣国里未安渠，万里来从天一隅。道是能传香阁恨，来时曾到故乡无。
瓶簪绯桃
作者：张明中
朝代：宋
体裁：七言律诗

谁向南园剪腻云，胆瓶微浸两枝春。一家姊妹红装束，千种精神粉淡匀。只有低昂分大小，更无妍巧可俦伦。绮窗书僻浑无耐，唤取渠侬作上宾。
瓶里桃花
作者：张明中
朝代：宋
体裁：七言绝句

折得蒸红簪小瓶，掇来几案自生春。珠唇绛口都开了，始信桃花解笑人。
白牡丹
作者：张明中
朝代：宋
体裁：七言律诗

看诗醉眼便醒苏，索句吟花一字无。虢国夫人呈素面，滕家仙子削琼肤。姚黄于后贪妖冶，魏紫逢君用夹扶。试问此花清白不，不闻吁咈只闻都。
真帅
作者：张明中
朝代：宋

也不学肉作台盘与屏风，自然席上浮春容。
也不学论功封侯为羹颉，无妨门外多车舝。
看来不俭亦不丰，知渠别有箇家风。
嚅哜吾道为殽核，脍炙人口有诗筒。
要知应酬任真意，略去繁文併缛礼。
尽渠世态谩炎凉，真帅堂中蜀君子。
真帅
作者：张明中
朝代：宋

也不学肉作台盘与屏风，自然席上浮春容。也不学论功封侯为羹颉，无妨门外多车辖。看来不俭亦不丰，知渠别有个家风。嚅哜吾道为殽核，脍炙人口有诗筒。要知应酬任真意，略去繁文并缛礼。尽渠世态谩炎凉，真帅堂中蜀君子。
蔷薇
作者：张明中
朝代：宋

长养风来新样凉，蔷薇娇姹靓浓妆。
贵妃得酒沁红色，更着领巾龙脑香。
万花卸尽锦机空，留得蔷薇揖晓风。
剩把胭脂匀笑靥，不施铅粉涴潮红。
东君来与夏交割，西子出为春送终。
不是□□閒暇客，也拚终日对芳丛。
蔷薇
作者：张明中
朝代：宋

长养风来新样凉，蔷薇娇姹靓浓妆。贵妃得酒沁红色，更著领巾龙脑香。万花卸尽锦机空，留得蔷薇揖晓风。剩把胭脂匀笑靥，不施铅粉涴潮红。东君来与夏交割，西子出为春送终。不是□□閒暇客，也拚终日对芳丛。
蝉二首
作者：张明中
朝代：宋

翅剪霜绡别样轻，腹饕风露有馀清。一泓池水两垂柳，彼此赓酬无限声。抱叶吟风相后先，绿杨影里夕阳天。如何不管人孤寂，却把繁声暗里牵。
蝉二首·其一
作者：张明中
朝代：宋

翅剪霜绡别样轻，腹饕风露有余清。
一泓池水两垂柳，彼此赓酬无限声。
蝉二首·其一
作者：张明中
朝代：宋

翅剪霜绡别样轻，腹饕风露有馀清。一泓池水两垂柳，彼此赓酬无限声。
蝉二首·其二
作者：张明中
朝代：宋

抱叶吟风相后先，绿杨影裏夕阳天。
如何不管人孤寂，却把繁声暗裏牵。
蝉二首·其二
作者：张明中
朝代：宋

抱叶吟风相后先，绿杨影里夕阳天。如何不管人孤寂，却把繁声暗里牵。
蝶
作者：张明中
朝代：宋

揽得风光忘却愁，千葩万蕊恣追游。香须点染黄金湿，小翅轻翻白玉柔。舞态恨渠春昼短，狂情不管好花羞。腻酥绛雪都相识，莫向红窗绣室休。
蝶
作者：张明中
朝代：宋

揽得风光忘却愁，千葩万蕊恣追游。
香鬚点染黄金湿，小翅轻翻白玉柔。
舞态恨渠春昼短，狂情不管好花羞。
腻酥绛雪都相识，莫向红窗绣室休。
诸公咏探春花二首
作者：张明中
朝代：宋

飞琼将命下瑶台，欲探新春口未开。刚被东风留住著，却酡醉脸未归来。海棠伎俩山茶色，未叶先花作么生。道是探春春已半，命名都不近人情。
诸公咏探春花二首·其一
作者：张明中
朝代：宋

飞琼将命下瑶台，欲探新春口未开。
刚被东风留住着，却酡醉脸未归来。
诸公咏探春花二首·其一
作者：张明中
朝代：宋

飞琼将命下瑶台，欲探新春口未开。刚被东风留住著，却酡醉脸未归来。
诸公咏探春花二首·其二
作者：张明中
朝代：宋
体裁：古风

海棠伎俩山茶色，未叶先花作么生。道是探春春已半，命名都不近人情。
谢叔子阳丈惠诗
作者：张明中
朝代：宋

老子诗盟久废闲，喜君步骤少陵坛。
句敲金玉声名远，韵险车斜心胆寒。
倾出囊中和月露，皎如盘底走珠丸。
苦莍难没诗家事，会看尘冠早一弹。
谢惠三贤文集三首
作者：张明中
朝代：宋

□□修藏日，干戈澒洞秋。诗文工雾縠，论议壮春流。潋水昔三子，庐陵旧一欧。自怜生已晚，不获与同游。璧水还多士，文锋岂易戡。积分升以内，优占斗维南。天府荣登四，人材况有三。秀钟蕞尔地，如许富奇男。三子久埋没，遗文富百篇。冰涵心底鉴，雪释性中天。济楚鲤庭下，澜翻萤案边。著靴鬼为祟，容易复青毡。
谢惠三贤文集三首·其一
作者：张明中
朝代：宋
体裁：古风

□□修藏日，干戈澒洞秋。诗文工雾縠，论议壮春流。潋水昔三子，庐陵旧一欧。自怜生已晚，不获与同游。
谢惠三贤文集三首·其三
作者：张明中
朝代：宋

三子久埋没，遗文富百篇。冰涵心底鉴，雪释性中天。济楚鲤庭下，澜翻萤案边。著靴鬼为祟，容易复青毡。
谢惠三贤文集三首·其三
作者：张明中
朝代：宋

三子久埋没，遗文富百篇。
冰涵心底鑑，雪释性中天。
济楚鲤庭下，澜翻萤案边。
着靴鬼为祟，容易復青毡。
谢惠三贤文集三首·其二
作者：张明中
朝代：宋
体裁：古风

璧水还多士，文锋岂易戡。积分升以内，优占斗维南。天府荣登四，人材况有三。秀钟蕞尔地，如许富奇男。
谢惠红桃二首
作者：张明中
朝代：宋

朱雀窗间小小窥，诙谐儿子已心知。如何仙种今流落，万颗甘寒付阿谁。报我勤渠有木桃，肤腴密洒茜花膏。枯肠消得三十颗，只恐儿曹赋老饕。
谢惠红桃二首·其一
作者：张明中
朝代：宋
体裁：七言绝句

朱雀窗间小小窥，诙谐儿子已心知。如何仙种今流落，万颗甘寒付阿谁。
谢惠红桃二首·其二
作者：张明中
朝代：宋
体裁：七言绝句

报我勤渠有木桃，肤腴密洒茜花膏。枯肠消得三十颗，只恐儿曹赋老饕。
谢惠诗
作者：张明中
朝代：宋

君诗来贶我难当，语带诚斋句妙香。
鲛室垂垂新下泣，蠙珠颗颗烂生光。
魂飞锦里花争巧，梦到池塘草又芳。
早晚交游逢大手，急将名姓为传扬。
谢陈教授
作者：张明中
朝代：宋

倒峡词章了不难，气吞云梦有余宽。
社间宰相当推汉，圯下书生空念韩。
倾盖金兰如旧契，把杯鱼水便相欢。
诗肩耸折酬君贶，弄斧般门奚足看。
谢陈教授
作者：张明中
朝代：宋

倒峡词章了不难，气吞云梦有馀宽。社间宰相当推汉，圯下书生空念韩。倾盖金兰如旧契，把杯鱼水便相欢。诗肩耸折酬君贶，弄斧般门奚足看。
贺新郎·卓茕欧阳子
作者：张明中
朝代：宋
体裁：词

卓茕欧阳子。
是江山、毓秀锺灵，异才间世。
恰则韶光三月暮，蓂叶尧阶有四。
正天启、悬弧盛事。
金鸭亭亭书云篆，散非烟、南极真仙至。
来为尔，荐嘉瑞。
神清洞府丹书字。
拥笙歌、绮席高张，更罗珠翠。
千里长春人不老，仙籍玉环暗记。
但判取、醄醄沉醉。
拟作新诗八千首，待一年、一献称俾尔。
耆而艾，昌而炽。
贺郭落成新宅
作者：张明中
朝代：宋

人言创业世所难，我谓守成宁易得。
守成创业併二难，况以守成而建宅。
翼翼翚飞奂且轮，均输殚巧断云斤。
晴岚暖翠十分好，水镜山鬟四序新。
子仪甲第在何许，怱此巍峩基千古。
诸郎他日到凤池，便是潭潭公相府。
嘉宾满座酒盈罇，常棣怡怡堂上春。
书生无物表贺成，袖有新诗聊当野人芹。
贺郭落成新宅
作者：张明中
朝代：宋

人言创业世所难，我谓守成宁易得。守成创业并二难，况以守成而建宅。翼翼翚飞奂且轮，均输殚巧断云斤。晴岚暖翠十分好，水镜山鬟四序新。子仪甲第在何许，匆此巍峨基千古。诸郎他日到凤池，便是潭潭公相府。嘉宾满座酒盈樽，常棣怡怡堂上春。书生无物表贺成，袖有新诗聊当野人芹。
赋山茶示陈慧甫三首
作者：张明中
朝代：宋

老叶莍红为怯冬，却将醉脸对东风。丹砂一夜匀千萼，造化如何不费工。檀心绛蕊压墙低，南海山根巧自移。浓艳未应输石醋，吹香底用倩风姨。春风未晚凌霜叶，夜雨催开红玉花。绛雪腻酥犹未有，饥蜂瘦蝶漫交加。
赋山茶示陈慧甫三首·其一
作者：张明中
朝代：宋
体裁：七言绝句

老叶莍红为怯冬，却将醉脸对东风。丹砂一夜匀千萼，造化如何不费工。
赋山茶示陈慧甫三首·其三
作者：张明中
朝代：宋
体裁：七言绝句

春风未晚凌霜叶，夜雨催开红玉花。绛雪腻酥犹未有，饥蜂瘦蝶漫交加。
赋山茶示陈慧甫三首·其二
作者：张明中
朝代：宋

檀心绛蕊压墙低，南海山根巧自移。浓艳未应输石醋，吹香底用倩风姨。
赋山茶示陈慧甫三首·其二
作者：张明中
朝代：宋

檀心绛蕊压墙低，南海山根巧自移。
浓艷未应输石醋，吹香底用倩风姨。
赠曾五行
作者：张明中
朝代：宋

洪水滔天泛滥秋，鲧汩五行贻帝忧。
禹膺天锡箕释囚，洪范五行着九畴。
尔后星家几者流，车载斗量二百州。
是中谈吐俱悠悠，曾君独可古人俦。
逢人何许便相投，祸福累累龟告犹。
许我诗书晚到头，盐车宁久伏骅骝。
异时果若斯言酬，看君羲和职裏独步运星筹。
赠曾五行
作者：张明中
朝代：宋

洪水滔天泛滥秋，鲧汩五行贻帝忧。禹膺天锡箕释囚，洪范五行著九畴。尔后星家几者流，车载斗量二百州。是中谈吐俱悠悠，曾君独可古人俦。逢人何许便相投，祸福累累龟告犹。许我诗书晚到头，盐车宁久伏骅骝。异时果若斯言酬，看君羲和职里独步运星筹。
赠杨山人
作者：张明中
朝代：宋

有客针磁觅秀峯，展松高识可追风。
掌中诀是眼中法，天上仙为地上翁。
不向箇边求指顾，更于何处访穷通。
荷囊金紫无难致，莫问肥家金粟红。
赠杨山人
作者：张明中
朝代：宋

有客针磁觅秀峰，展松高识可追风。掌中诀是眼中法，天上仙为地上翁。不向个边求指顾，更于何处访穷通。荷囊金紫无难致，莫问肥家金粟红。
赠棋客黄尤工象棋
作者：张明中
朝代：宋

黑甜政饱谁剥啄，手提楸枰敲软玉。浩浩胸中龙虎韬，冷笑局边人射鹄。粤昔尝闻黄石公，圯桥一卷岂易通。报韩孺子未传者，秘谋犹有在江夏。君今寓意在弈棋，计画何止六出奇。长驱席卷容易取，不羡宣城与别墅。皇家今欲复土疆，烦公赤手缚鬼章。
赠棋客黄尤工象棋
作者：张明中
朝代：宋

黑甜政饱谁剥啄，手提楸枰敲软玉。
浩浩胸中龙虎韬，冷笑局边人射鹄。
粤昔尝闻黄石公，圯桥一卷岂易通。
报韩孺子未传者，秘谋犹有在江夏。
君今寓意在弈棋，计画何止六出奇。
长驱席卷容易取，不羡宣城与别墅。
皇家今欲復土疆，烦公赤手缚鬼章。
邻笛
作者：张明中
朝代：宋
体裁：七言绝句

璧云和云两不移，一天染就碧玻璃。生憎哽咽邻家笛，彼自追欢我自悽。
金凤花
作者：张明中
朝代：宋

妃子钗头小凤轻，飞来阑槛斗芳英。
何曾枳棘栖留着，却傍梧桐雨露荣。
浓紫鲜红兼莹白，春暄夏热更秋清。
冷斋尘榻空淹汝，不去秦楼作么生。
金凤花
作者：张明中
朝代：宋

妃子钗头小凤轻，飞来阑槛斗芳英。何曾枳棘栖留著，却傍梧桐雨露荣。浓紫鲜红兼瑩白，春暄夏热更秋清。冷斋尘榻空淹汝，不去秦楼作么生。
金凤花
作者：张明中
朝代：宋
体裁：七言律诗

妃子钗头小凤轻，飞来阑槛斗芳英。何曾枳棘栖留著，却傍梧桐雨露荣。浓紫鲜红兼莹白，春暄夏热更秋清。冷斋尘榻空淹汝，不去秦楼作么生。
闰重阳菊花
作者：张明中
朝代：宋
体裁：七言绝句

钿金拖蜡道家妆，篱下秋风久久香。前后开来二十日，只应分付两重阳。
静室
作者：张明中
朝代：宋

当年梁武造佛寺，子云飞帛书萧字。
李君得字煨烬中，建立小室有深意。
如今静室傍花岩，此室比心为一致。
峯峦底裏着轩窗，明月清风为谁至。
三千世界阔如许，杂沓喧嚣鼎方沸。
铜炉添穗坐结趺，更倩白云锁苍翠。
静室
作者：张明中
朝代：宋

当年梁武造佛寺，子云飞帛书萧字。李君得字煨烬中，建立小室有深意。如今静室傍花岩，此室比心为一致。峰峦底里著轩窗，明月清风为谁至。三千世界阔如许，杂遝喧嚣鼎方沸。铜炉添穗坐结趺，更倩白云锁苍翠。
题曾运使水亭
作者：张明中
朝代：宋
体裁：古风

笥山之水磨铜绿，秀气都在山之麓。就中卜筑小仙居，面面轩亭看不足。主人倒屣浮春容，囊诗拶破古锦红。书生幸有登龙便，愿到坛边揖下风。
题朱陵观三首
作者：张明中
朝代：宋

攲窗飋飋漏风声，坏壁斜斜半草行。莫怨空斋对尘榻，碧油幢下是书生。一雨丝丝弄小春，物情何许旧还新。青枫忽换红装束，却笑松杉满面尘。不怪丰年屡足书，此乡民力看何如。依山靠岭都开垦，二岁为新三岁畬。
题朱陵观三首·其一
作者：张明中
朝代：宋

攲窗飋飋漏风声，坏壁斜斜半草行。莫怨空斋对尘榻，碧油幢下是书生。
题朱陵观三首·其一
作者：张明中
朝代：宋

欹窗飋飋漏风声，坏壁斜斜半草行。
莫怨空斋对尘榻，碧油幢下是书生。
题朱陵观三首·其三
作者：张明中
朝代：宋
体裁：七言绝句

不怪丰年屡足书，此乡民力看何如。依山靠岭都开垦，二岁为新三岁畬。
题朱陵观三首·其二
作者：张明中
朝代：宋
体裁：七言绝句

一雨丝丝弄小春，物情何许旧还新。青枫忽换红装束，却笑松杉满面尘。
题活人堂
作者：张明中
朝代：宋
体裁：古风

臞仙浩养蓬莱山，炼成九转黄金丹。丹成不忍都餐饵，刀圭留得活人间。上池之水君曾饮，咄嗟取效千仓廪。祝君更学宝藏公，两月超迁到三品。
鶑
作者：张明中
朝代：宋
体裁：五言律诗

柳接飞来影，花翻过后枝。金衣摇日色，簧口弄晴丝。游子错回首，何人涩小词。杨园好风景，莫与负佳期。
十龟潭祈雨
作者：张春皓
朝代：宋
体裁：七言律诗

缘萝蹑蹬共跻攀，水色山光远近间。一勺龙蟠通海窟，半空虎啸隔尘寰。石潭云冷人稀到，溪路苔生为倦还。早望云霓施圣泽，何难菅屦步灵山。
满江红
作者：张昪
朝代：宋

无利无名，无荣无辱，无烦无恼。夜灯前、独歌独酌，独吟独笑。况值群山初雪满，又兼明月交光好。便假饶百岁拟如何，从他老。知富贵，谁能保。知功业，何时了。算簟瓢金玉，所争多少。一瞬光阴何足道，但思行乐常不早。待春来携酒殢东风，眠芳草。
满江红·无利无名
作者：张昪
朝代：宋
体裁：词

无利无名，无荣无辱，无烦无恼。夜灯前、独歌独酌，独吟独笑。况值群山初雪满，又兼明月交光好。便假饶百岁拟如何，从他老。知富贵，谁能保。知功业，何时了。算箪瓢金玉，所争多少。一瞬光阴何足道，但思行乐常不早。待春来携酒殢东风，眠芳草。
满江红·无利无名
作者：张昪
朝代：宋

无利无名，无荣无辱，无烦无恼。夜灯前、独歌独酌，独吟独笑。况值群山初雪满，又兼明月交光好。便假饶百岁拟如何，从他老。知富贵，谁能保。知功业，何时了。算箪瓢金玉，所争多少。一瞬光阴何足道，便思行乐常不早。待春来携酒殢东风，眠芳草。
离亭燕·一带江山如画
作者：张昪
朝代：宋

一带江山如画，风物向秋潇洒。水浸碧天何处断？霁色冷光相射。蓼屿荻花洲，掩映竹篱茅舍。云际客帆高挂，烟外酒旗低亚。多少六朝兴废事，尽入渔樵闲话。怅望倚层楼，寒日无言西下。
离亭燕·一带江山如画
作者：张昪
朝代：宋
体裁：词

一带江山如画，风物向秋潇洒。水浸碧天何处断？霁色冷光相射。蓼屿荻花洲，隐映竹篱茅舍。
云际客帆高挂，烟外酒旗低亚。多少六朝兴废事，尽入渔樵闲话。怅望倚危栏，寒日无言西下。
离亭燕·离亭宴·一带江山如画
作者：张昪
朝代：宋
体裁：词

一带江山如画。风物向秋潇洒。水浸碧天何处断，翠色冷光相射。蓼岸荻花中，隐映竹篱茅舍。天际客帆高挂。门外酒旗低迓。多少六朝兴废事，尽入渔樵闲话。怅望倚危栏，红日无言西下。
挽赵秋晓
作者：张昭子
朝代：宋

亭亭玉树世间稀，天与科名不与时。倍厚每生同族敬，风流多结贵游知。吾于鲁肃情偏厚，客谓文园疾莫支。抚几自悲还自慨，喜君跨灶有诸儿。家住青山擅一丘，菜畦花圃足夷犹。哲人造物何悭寿，公子平生不识愁。鸡黍情缘成梦断，莺花心性盖棺休。草亭吟卷今犹在，读向西风老泪流。
挽赵秋晓·其一
作者：张昭子
朝代：宋

亭亭玉树世间稀，天与科名不与时。倍厚每生同族敬，风流多结贵游知。吾于鲁肃情偏厚，客谓文园疾莫支。抚几自悲还自慨，喜君跨灶有诸儿。
挽赵秋晓·其一
作者：张昭子
朝代：宋

亭亭玉树世间稀，天与科名不与时。
倍厚每生同族敬，风流多结贵游知。
吾于鲁肃情偏厚，客谓文园疾莫支。
抚几自悲还自慨，喜君跨竈有诸儿。
挽赵秋晓·其二
作者：张昭子
朝代：宋

家住青山擅一丘，菜畦花圃足夷犹。哲人造物何悭寿，公子平生不识愁。鸡黍情缘成梦断，莺花心性盖棺休。草亭吟卷今犹在，读向西风老泪流。
挽赵秋晓·其二
作者：张昭子
朝代：宋

家住青山擅一丘，菜畦花圃足夷犹。
哲人造物何悭寿，公子平生不识愁。
鸡黍情缘成梦断，鶑花心性盖棺休。
草亭吟卷今犹在，读向西风老泪流。
喜雨诗
作者：张昭远
朝代：宋

试将丹恳□青霄，还话田畴万里焦。不是湫龙解兴雨，元来滴滴自心苗。祷旱何妨抵死求，分明在处有神湫。只消一念精诚格，立使风雷布九州。幽谷从来分外清，那堪雨过月华新。行将高谢浮名事，卜筑岩旁效子真。
喜雨诗·其一
作者：张昭远
朝代：宋
体裁：七言绝句

试将丹恳□青霄，还话田畴万里焦。不是湫龙解兴雨，元来滴滴自心苗。
喜雨诗·其三
作者：张昭远
朝代：宋
体裁：七言绝句

幽谷从来分外清，那堪雨过月华新。行将高谢浮名事，卜筑岩旁效子真。
喜雨诗·其二
作者：张昭远
朝代：宋
体裁：七言绝句

祷旱何妨抵死求，分明在处有神湫。只消一念精诚格，立使风雷布九州。
澹山岩·其一
作者：张昭远
朝代：宋
体裁：七言绝句

试将□恳种青霄，遂话田畴万里焦。不是湫龙解兴雨，元来滴滴是心苗。
军山
作者：张显
朝代：宋

乱石如羣羊，合沓千里奔。
军山屹当前，盘踞作虎蹲。
巨镇压坤维，层巅白云屯。
下瞰大溪流，三尺清不浑。
舟人落风帆，繫缆前山根。
我欲摘星斗，悬崖那可扪。
军山
作者：张显
朝代：宋

乱石如群羊，合沓千里奔。军山屹当前，盘踞作虎蹲。巨镇压坤维，层巅白云屯。下瞰大溪流，三尺清不浑。舟人落风帆，系缆前山根。我欲摘星斗，悬崖那可扪。
句
作者：张景
朝代：宋

两岸绿杨遮虎渡，一番青草覆龙洲。新粟米炊鱼子饭，嫩冬瓜煮鳖鱼裙。若以山形比人骨，此池应合似泥洹。
句·其一
作者：张景
朝代：宋

两岸绿杨遮虎渡，一番青草覆龙洲。
句·其三
作者：张景
朝代：宋

若以山形比人骨，此池应合似泥洹。
句·其二
作者：张景
朝代：宋

新粟米炊鱼子饭，嫩冬瓜煮鳖鱼裙。
探梅
作者：张景
朝代：宋
体裁：古风

跨蹇度溪桥，处处寻春信。青枝摊蓓蕾，唤仆频频认。
诗一首
作者：张景
朝代：宋
体裁：五言绝句

我非东方儿，不是牛耕土。欲识我踪迹，一气万物母。
题董真人
作者：张景
朝代：宋
体裁：七言绝句

桃花谩说武陵源，误教刘郎不得仙。争似莲花峰下客，栽成红杏上青天。
三贤堂
作者：张景修
朝代：宋

如是国清寺，宜乎天下闻。
水声常夜雨，山气即朝云。
今古三贤隠，仙凡两路分。
唐人书画在，明日更慇懃。
宿清溪安乐山
作者：张景修
朝代：宋

映窗犹剩雪余痕，瓶裏梅花枕上闻。
一椀镫寒听夜雨，半床毡暖卧春云。
诗成始觉茶销睡，香尽翻嫌酒带醺。
我是挂冠林下客，山中安乐合平分。
寄湖南宪请祠叶公
作者：张景修
朝代：宋

闻说年来请洞霄，江湖奉使久勤劳。
有神仙处閒方得，用老成时退更高。
借宅但知新种竹，寻真想见旧栽桃。
浮梁居士尘埃甚，鬚髮而今已二毛。
延真秋屏轩
作者：张景修
朝代：宋

鸟回山色隠如城，碧落人归依旧青。
好向中间安一榻，何须更画绕床屏。
游九锁山
作者：张景修
朝代：宋

九锁山中多隠仙，洞门终古掩云烟。
茶生东坞偏迎日，松老西巌不记年。
翠箬久藏千岁药，碧池深纳半山泉。
苍崖纵使秦驱得，未信能移一柱天。
湖州觉海弥陀阁
作者：张景修
朝代：宋

仙潭觉海唐兴善，像设璝琦古至今。
殿柱倒书雷部火，市桥横渡木观音。
窗前竹影摇金翠，风外莲香散水沉。
况有弥陀新建阁，动人无限往生心。
福应山
作者：张景修
朝代：宋

南亭不减北邙高，美景因公见一朝。
已看溪山如在画，更传风雅似闻韶。
栽桃定有仙家住，种竹宁无隠者招。
秀气当为多士福，未应都放与渔樵。
虞美人·春风曾见桃花面
作者：张景修
朝代：宋
体裁：词

春风曾见桃花面。重见胜初见。两枝独占小春开。应怪刘郎迷路、又重来。旁人应笑髯公老。独爱花枝好。世间好景不长圆。莫放笙歌归院、且尊前。
过桐庐邑二首·其一
作者：张景修
朝代：宋

隠君无姓字，何代至今存。
数里山为宅，两株桐是孙。
人烟半峰碧，溪水带潮浑。
多少来游客，茫茫蹋药根。
过桐庐邑二首·其二
作者：张景修
朝代：宋

三载江南客，还吴东復西。
潮贪两溪尽，云截众山齐。
舟楫无空日，楼台半上梯。
桐庐隠君子，应笑只留题。
送朱天锡童子
作者：张景修
朝代：宋

黄金满籯富有余，一经教子金不如。
君家有儿不肯娱，口诵七经随卷舒。
渥洼从来产龙驹，鸑鷟乃是真凤雏。
一朝过我父子俱，自称穷苦世为儒。
雪窗夜映孙康书，春陇昼荷儿宽锄。
翻然西入天子都，出门慷慨曳长裾。
神童之科今有无，谈经射策皆壮夫。
古来取士凡数涂，但愿一一令吹竽。
甘罗相秦理不诬，世人看取掌中珠。
折腰未便赋归欤，待君释褐还乡闾。
选冠子
作者：张景修
朝代：宋

嫩水采蓝，遥堤映翠，半雨半烟桥畔。鸣禽弄舌，蔓草萦心，偏称谢家池馆。红粉墙头，柳摇金缕，纤柔舞腰低软。被和风、搭在阑干，终日绣帘谁卷。
春易老，细叶舒眉，轻花吐絮，渐觉绿阴垂暖。章台系马，灞水维舟，追念凤城人远。惆怅阳关故国，杯酒飘零，惹人肠断。恨青青客舍，江头风笛，乱云空晚。
选冠子·嫩水挼蓝
作者：张景修
朝代：宋
体裁：词

嫩水挼蓝，遥堤映翠，半雨半烟桥畔。鸣禽弄舌，蔓草萦心，偏称谢家池馆。红粉墙头，柳摇金缕，纤柔舞腰低软。被和风、搭在阑干，终日绣帘谁卷。春易老，细叶舒眉，轻花吐絮，渐觉绿阴垂暖。章台系马，灞水维舟，追念凤城人远。惆怅阳关故国，杯酒飘零，惹人肠断。恨青青客舍，江头风笛，乱云空晚。
醉眠亭
作者：张景修
朝代：宋

樽前从客笑，梦裏任花飞。
野鸟唤不醒，家童扶未归。
有荣还有辱，无是即无非。
万事藏于酒，先生亦见机。
钓台
作者：张景修
朝代：宋

羊裘东汉客，归隠钓鱼滩。
天子不能屈，先生非苟难。
云藏古石在，风激世人寒。
祠下青青竹，何妨把钓竿。
题宁国县十全堂
作者：张景修
朝代：宋

医莫以人试，药能生死人。
十失为一次，望而知谓神。
尝闻秦医和，诊君知其臣。
岂无肘后方，埋没随埃尘。
韫师以愈疾，犹如臂屈伸。
华佗医之良，思邈医之真。
谁能不服药，一一如朱云。
斯堂名十全，全人亦全身。
方公谙药性，勇退盖此因。
金玉不足宝，人生繫悲忻。
题永庆览胜亭
作者：张景修
朝代：宋

衙城直上有烟峦，亭在悬崖绝壁间。
几箇白头忘岁月，一生青眼看江山。
秋风落木楼台出，暮雨笼沙鸥鹭閒。
珍重京西绣衣使，作书题榜许追攀。
题玉泉
作者：张景修
朝代：宋

长疑数尺玉，乃是一方泉。
粉色和云汲，茶香带石煎。
鑑来诚美矣，闻处合铿然。
白首惠山客，也须吟此篇。
题竹轩
作者：张景修
朝代：宋

种竹纔添十数竿，题诗已仅百余篇。
有时碎影摇金地，尽日清风伴玉泉。
不与爱鱼人把钓，肯教骑马客求鞭。
平生最喜此君子，一洒何当听雨眠。
题梅山
作者：张景端
朝代：宋

作尉南昌日，投书北阙频。忠言不悟主，直节耻为臣。汉室多灾异，吴门念隐沦。挂冠忘宠辱，蒙袂出埃尘。虹屈英雄气，鸥群自在身。永怀三洞诀，高谢九江春。择地开仙馆，看云剪寿巾。玄台秋步月，虚室夜凝真。无梦生芳草，留年养大椿。碧茸香不断，青鸟性偏驯。太液刀圭就，中黄道路新。武夷空坠马，郁木竟栖神。绛节虽朝帝，灵波尚济民。一名传旧史，千古事严禋。瑞气生仙药，清风付羽人。坛遗金鼎像，井锁玉华津。地接洪崖府，溪通剑水滨。鹤归云抖擞，龙起石鳞皴。已悟身为患，元期德有邻。青山不忘我，今日是天亲。
题梅山
作者：张景端
朝代：宋

作尉南昌日，投书北阙频。
忠言不悟主，直节耻为臣。
汉室多灾异，吴门念隠沦。
挂冠忘宠辱，蒙袂出埃尘。
虹屈英雄气，鸥羣自在身。
永怀三洞诀，高谢九江春。
择地开仙馆，看云翦寿巾。
玄台秋步月，虚室夜凝真。
无梦生芳草，留年养大椿。
碧茸香不断，青鸟性偏驯。
太液刀圭就，中黄道路新。
武夷空坠马，郁木竟栖神。
绛节虽朝帝，灵波尚济民。
一名传旧史，千古事严禋。
瑞气生仙药，清风付羽人。
坛遗金鼎像，井锁玉华津。
地接洪崖府，溪通剑水滨。
鹤归云抖擞，龙起石鳞皴。
已悟身为患，元期德有邻。
青山不忘我，今日是天亲。
三贤堂
作者：张景脩
朝代：宋

如是国清寺，宜乎天下闻。水声常夜雨，山气即朝云。今古三贤隐，仙凡两路分。唐人书画在，明日更慇勤。
九月望夜与诗僧可久泛西湖
作者：张景脩
朝代：宋
体裁：七言绝句

山风猎猎酿寒威，林下山僧见亦稀。怪得题诗无俗语，十年肝鬲湛清辉。
句
作者：张景脩
朝代：宋

别后遥知倚门母，老来偏忆出家儿。洗竹放教风自在，傍溪看得月分明。白快近来逢素鬓，赤穷今日得朱袍。何妨包裹如风药，且免淋漓似水鸡。修水引来双瀑布，长松留住半天风。来恨不逢池水满，屏风围住芰荷香。但令陶令长为主，莫遣灵芸错认伊。
句·其一
作者：张景脩
朝代：宋
体裁：句

别后遥知倚门母，老来偏忆出家儿。
句·其七
作者：张景脩
朝代：宋
体裁：句

但令陶令长为主，莫遣灵芸错认伊。
句·其三
作者：张景脩
朝代：宋
体裁：句

白快近来逢素鬓，赤穷今日得朱袍。
句·其二
作者：张景脩
朝代：宋
体裁：句

洗竹放教风自在，傍溪看得月分明。
句·其五
作者：张景脩
朝代：宋
体裁：句

修水引来双瀑布，长松留住半天风。
句·其六
作者：张景脩
朝代：宋
体裁：句

来恨不逢池水满，屏风围住芰荷香。
句·其四
作者：张景脩
朝代：宋
体裁：句

何妨包裹如风药，且免淋漓似水鸡。
宿清溪安乐山
作者：张景脩
朝代：宋

映窗犹剩雪馀痕，瓶里梅花枕上闻。一椀镫寒听夜雨，半床毡暖卧春云。诗成始觉茶销睡，香尽翻嫌酒带醺。我是挂冠林下客，山中安乐合平分。
宿清溪安乐山
作者：张景脩
朝代：宋
体裁：七言律诗

映窗犹剩雪馀痕，瓶里梅花枕上闻。一碗镫寒听夜雨，半床毡暖卧春云。诗成始觉茶销睡，香尽翻嫌酒带醺。我是挂冠林下客，山中安乐合平分。
寄湖南宪请祠叶公
作者：张景脩
朝代：宋

闻说年来请洞霄，江湖奉使久勤劳。有神仙处閒方得，用老成时退更高。借宅但知新种竹，寻真想见旧栽桃。浮梁居士尘埃甚，须发而今已二毛。
寄题开福院白莲堂
作者：张景脩
朝代：宋
体裁：七言绝句

玉色荷花自是仙，道人更慕远公贤。此生欲结东林社，求取新诗十八篇。
崇教寺筠轩
作者：张景脩
朝代：宋
体裁：七言绝句

碧玉窗棂三四閒，一溪流水伴君閒。雪中惜取青青节，不用开林自见山。
延真秋屏轩
作者：张景脩
朝代：宋

鸟回山色隐如城，碧落人归依旧青。好向中间安一榻，何须更画绕床屏。
更高亭
作者：张景脩
朝代：宋
体裁：七言绝句

稚子山妻伴老翁，重阳寻遍菊花丛。明年把酒知何处，却忆高亭是梦中。
清芬阁
作者：张景脩
朝代：宋
体裁：五言律诗

严子钓台畔，犹闻吟啸声。荣华付诸弟，萧洒继先生。自制茶枪嫩，新开酒面清。红尘不抛摆，那得白云名。
游九锁山
作者：张景脩
朝代：宋

九锁山中多隐仙，洞门终古掩云烟。茶生东坞偏迎日，松老西岩不记年。翠箬久藏千岁药，碧池深纳半山泉。苍崖纵使秦驱得，未信能移一柱天。
游栖霞宫
作者：张景脩
朝代：宋
体裁：七言绝句

偶先诸邑过栖霞，恰费卢仝七碗茶。此会果然□邂逅，转相寻觅到仙家。
湖州觉海弥陀阁
作者：张景脩
朝代：宋

仙潭觉海唐兴善，像设瑰琦古至今。殿柱倒书雷部火，市桥横渡木观音。窗前竹影摇金翠，风外莲香散水沉。况有弥陀新建阁，动人无限往生心。
石桥
作者：张景脩
朝代：宋
体裁：七言律诗

天与晴来抵万金，更逢诗伯共登临。辍公一夜楞严讲，慰我十年方广心。白雪阳春虽寡和，高山流水有知音。石桥天下无双景，好尽平生得处吟。
福应山
作者：张景脩
朝代：宋

南亭不减北邙高，美景因公见一朝。已看溪山如在画，更传风雅似闻韶。栽桃定有仙家住，种竹宁无隐者招。秀气当为多士福，未应都放与渔樵。
贫居
作者：张景脩
朝代：宋
体裁：七言绝句

茅檐月有千金税，稻饭年无一粒租。生事萧条人问我，水芭蕉与石菖蒲。
过桐庐邑二首
作者：张景脩
朝代：宋

隐君无姓字，何代至今存。数里山为宅，两株桐是孙。人烟半峰碧，溪水带潮浑。多少来游客，茫茫蹋药根。三载江南客，还吴东复西。潮贪两溪尽，云截众山齐。舟楫无空日，楼台半上梯。桐庐隐君子，应笑只留题。
过桐庐邑二首·其一
作者：张景脩
朝代：宋

隐君无姓字，何代至今存。数里山为宅，两株桐是孙。人烟半峰碧，溪水带潮浑。多少来游客，茫茫蹋药根。
过桐庐邑二首·其二
作者：张景脩
朝代：宋

三载江南客，还吴东复西。潮贪两溪尽，云截众山齐。舟楫无空日，楼台半上梯。桐庐隐君子，应笑只留题。
送朱天锡童子
作者：张景脩
朝代：宋

黄金满籯富有馀，一经教子金不如。君家有儿不肯娱，口诵七经随卷舒。渥洼从来产龙驹，鸑鷟乃是真凤雏。一朝过我父子俱，自称穷苦世为儒。雪窗夜映孙康书，春陇昼荷儿宽锄。翻然西入天子都，出门慷慨曳长裾。神童之科今有无，谈经射策皆壮夫。古来取士凡数涂，但愿一一令吹竽。甘罗相秦理不诬，世人看取掌中珠。折腰未便赋归欤，待君释褐还乡闾。
醉眠亭
作者：张景脩
朝代：宋

樽前从客笑，梦里任花飞。野鸟唤不醒，家童扶未归。有荣还有辱，无是即无非。万事藏于酒，先生亦见机。
钓台
作者：张景脩
朝代：宋

羊裘东汉客，归隐钓鱼滩。天子不能屈，先生非苟难。云藏古石在，风激世人寒。祠下青青竹，何妨把钓竿。
题北山松轩
作者：张景脩
朝代：宋
体裁：七言绝句

雪天苍翠暑天风，珍重僧轩十八公。不是时人少吟咏，世閒花草易为工。
题宁国县十全堂
作者：张景脩
朝代：宋

医莫以人试，药能生死人。十失为一次，望而知谓神。尝闻秦医和，诊君知其臣。岂无肘后方，埋没随埃尘。韫师以愈疾，犹如臂屈伸。华佗医之良，思邈医之真。谁能不服药，一一如朱云。斯堂名十全，全人亦全身。方公谙药性，勇退盖此因。金玉不足宝，人生系悲忻。
题无垢寺
作者：张景脩
朝代：宋
体裁：古风

禅房闭深花，锡杖生古藓。秋山翡翠寒，春水玻瓈软。无嫌墙太低，但恐路不远。何人坐长松，令我思韦偃。
题永庆览胜亭
作者：张景脩
朝代：宋

衙城直上有烟峦，亭在悬崖绝壁间。几个白头忘岁月，一生青眼看江山。秋风落木楼台出，暮雨笼沙鸥鹭閒。珍重京西绣衣使，作书题榜许追攀。
题玉泉
作者：张景脩
朝代：宋

长疑数尺玉，乃是一方泉。粉色和云汲，茶香带石煎。鉴来诚美矣，闻处合铿然。白首惠山客，也须吟此篇。
题竹轩
作者：张景脩
朝代：宋

种竹才添十数竿，题诗已仅百馀篇。有时碎影摇金地，尽日清风伴玉泉。不与爱鱼人把钓，肯教骑马客求鞭。平生最喜此君子，一洒何当听雨眠。
贤令山
作者：张本中
朝代：宋
体裁：七言律诗

□□萦纡一径深，□看石壁起千音。雨□□□来春溜，雾霭留空□昼阴。坐对云山开远眼，静谐泉石会幽吟。山阴东武定何□，妙趣何曾间古今。
东岭旋憩亭
作者：张朴
朝代：宋
体裁：五言律诗

祖道东关外，于今已十年。未知何日是，还向此亭旋。鸟语云根落，桃花岭上妍。深惭频作客，乡国眼空悬。
木笔花
作者：张朴
朝代：宋

亭亭花一树，乍发小东墙。
碧管描春色，丹锋点化工。
凝窗时染翰，弄影日书空。
莫问龙蛇事，临池兴不穷。
木笔花
作者：张朴
朝代：宋

亭亭花一树，乍发小墙东。碧管描春色，丹锋点化工。凝窗时染翰，弄影日书空。莫问龙蛇事，临池兴不穷。
句
作者：张权
朝代：宋

江转荆湖第二州，巴渝东畔楚西头。
柳梢青
作者：张杜
朝代：宋
体裁：词

燕里花深，鹭汀云淡，客梦江皋。日日言归，淮山笑我，尘锁征袍。几回把酒凭高。阑干外、魂飞暮涛。只有南园，一番风雨，过了樱桃。
柳梢青·燕里花深
作者：张杜
朝代：宋
体裁：词

燕里花深，鹭汀云澹，客梦江皋。日日言归，淮山笑我，尘锁征袍。几回把酒凭高。阑干外、魂飞暮涛。只有南园，一番风雨，过了樱桃。
题迎熏阁
作者：张杲之
朝代：宋

虚阁势峥嵘，高陵涿鹿城。
前瞻青巀嶭，下阚碧澄泓。
弊宇随时去，雕甍不日成。
佳莲供夏景，乔木送秋声。
乳鹭欣双入，北鸿想万程。
风生舜弦古，月射庾楼清。
隠隠分行客，憧憧悯细氓。
凭高愁自失，怀远恨难平。
赏纵棋兼酒，吟羞石对瑛。
炎蒸登览者，方爱此嘉名。
题迎薰阁
作者：张杲之
朝代：宋

虚阁势峥嵘，高陵涿鹿城。前瞻青巀嶭，下阚碧澄泓。弊宇随时去，雕甍不日成。佳莲供夏景，乔木送秋声。乳鹭欣双入，北鸿想万程。风生舜弦古，月射庾楼清。隐隐分行客，憧憧悯细氓。凭高愁自失，怀远恨难平。赏纵棋兼酒，吟羞石对瑛。炎蒸登览者，方爱此嘉名。
唐多令
作者：张林
朝代：宋

金勒鞚花骢。故山云雾中。翠蘋洲、先有西风。可惜嫩凉时枕簟，都付与、旧山翁。双翠合眉峰。泪华分脸红。向尊前、何太匆匆。才是别离情便苦，都莫问、淡和浓。
唐多令·金勒鞚花骢
作者：张林
朝代：宋
体裁：词

金勒鞚花骢。故山云雾中。翠苹洲、先有西风。可惜嫩凉时枕簟，都付与、旧山翁。
双翠合眉峰。泪华分脸红。向尊前、何太匆匆。才是别离情便苦，都莫问、淡和浓。
柳梢青·灯花
作者：张林
朝代：宋
体裁：词

白玉枝头，忽看蓓蕾，金粟珠垂。半颗安榴，一枝浓杏，五色蔷薇。何须羯鼓声催。银釭里、春工四时。却笑灯蛾，学他蜂蝶，照影频飞。
柳梢青·白玉枝头
作者：张林
朝代：宋
体裁：词

白玉枝头，忽看蓓蕾，金粟珠垂。半颗安榴，一枝秾杏，五色蔷薇。何须羯鼓声催。银釭里、春工四时。却笑灯蛾，学他蝴蝶，照影频飞。
壶中天/念奴娇·月夕登绘幅堂，与筼房各赋一解
作者：张枢
朝代：宋
体裁：词

雁横迥碧，渐烟收极浦，渔唱催晚。临水楼台乘醉倚，云引吟情闲远。露脚飞凉，山眉锁暝，玉宇冰奁满。平波不动，桂华底印清浅。应是琼斧修成，铅霜捣就，舞霓裳曲遍。窈窕西窗谁弄影，红冷芙蓉深苑。赋雪词工，留云歌断，偏惹文箫怨。人归鹤唳，翠帘十二空捲。
壶中天（月夕登绘幅堂，与赘房各赋一解）
作者：张枢
朝代：宋
体裁：词

雁横迥碧，渐烟收极浦，渔唱催晚。临水楼台乘醉倚，云引吟情闲远。露脚飞凉，山眉锁暝，玉宇冰奁满。平波不动，桂华底印清浅。应是琼斧修成，铅霜捣就，舞霓裳曲遍。窈窕西窗谁弄影，红冷芙蓉深苑。赋雪词工，留云歌断，偏惹文箫怨。人归鹤唳，翠帘十二空卷。
失调名
作者：张枢
朝代：宋

金谷移春，玉壶贮暖。拥石池台，约花阑槛。
失调名·拥石池台
作者：张枢
朝代：宋
体裁：词

拥石池台，约花阑槛。
失调名·金谷移春
作者：张枢
朝代：宋
体裁：词

金谷移春，玉壶贮暖。
宫词十首
作者：张枢
朝代：宋

尧殿融春大宴开，山呼才了乐声催。侍臣宣劝君恩重，宰相亲王对举杯。观堂钟响待催班，步入朱廊十二间。宣坐赐茶开讲席，花砖咫尺对天颜。月笼梅影夜深时，白玉排箫索独吹。传得官家暗宣赐，黄金约臂翠花枝。翠枝斜插滴金花，特髻低蟠贴水荷。应奉人多宣唤少，海棠花下看飞梭。笙歌散后归深院，花柳阴中过曲廊。静掩金铺三十六，黄昏处处爇衙香。灿锦堂西过夕阳，水风吹起芰荷香。内监催扫池边地，准备官家纳晚凉。晚凉开院近中秋，香染金风倚桂楼。花月新篇初唱彻，内人传旨索歌头。银簧乍靘参差竹，玉轴新调尺合弦。奏罢六么花十八，水晶帘底赐金钱。回廊隔树帘帘捲，曲水穿桥路路通。禁漏滴斜花外日，御香薰暖柳边风。紫阁深严邃殿西，书林飞白揭宸奎。黄封缴进升平奏，直笔夫人看内批。
宫词十首·其一
作者：张枢
朝代：宋

尧殿融春大宴开，山呼才了乐声催。侍臣宣劝君恩重，宰相亲王对举杯。
宫词十首·其一
作者：张枢
朝代：宋

尧殿融春大宴开，山呼纔了乐声催。
侍臣宣劝君恩重，宰相亲王对举杯。
宫词十首·其一〇
作者：张枢
朝代：宋

紫阁深严邃殿西，书林飞白揭宸奎。
黄封缴进昇平奏，直笔夫人看内批。
宫词十首·其七
作者：张枢
朝代：宋
体裁：七言绝句

晚凉开院近中秋，香染金风倚桂楼。花月新篇初唱彻，内人传旨索歌头。
宫词十首·其三
作者：张枢
朝代：宋
体裁：七言绝句

月笼梅影夜深时，白玉排箫索独吹。传得官家暗宣赐，黄金约臂翠花枝。
宫词十首·其九
作者：张枢
朝代：宋

回廊隔树帘帘捲，曲水穿桥路路通。禁漏滴斜花外日，御香薰暖柳边风。
宫词十首·其九
作者：张枢
朝代：宋

迴廊隔树帘帘捲，曲水穿桥路路通。
禁漏滴斜花外日，御香熏暖柳边风。
宫词十首·其二
作者：张枢
朝代：宋
体裁：七言绝句

观堂钟响待催班，步入朱廊十二间。宣坐赐茶开讲席，花砖咫尺对天颜。
宫词十首·其五
作者：张枢
朝代：宋
体裁：七言绝句

笙歌散后归深院，花柳阴中过曲廊。静掩金铺三十六，黄昏处处爇衙香。
宫词十首·其八
作者：张枢
朝代：宋

银簧乍靘参差竹，玉轴新调尺合弦。奏罢六么花十八，水晶帘底赐金钱。
宫词十首·其八
作者：张枢
朝代：宋

银簧乍靘参差竹，玉轴新调尺合絃。
奏罢六么花十八，水晶帘底赐金钱。
宫词十首·其六
作者：张枢
朝代：宋
体裁：七言绝句

灿锦堂西过夕阳，水风吹起芰荷香。内监催扫池边地，准备官家纳晚凉。
宫词十首·其十
作者：张枢
朝代：宋

紫阁深严邃殿西，书林飞白揭宸奎。黄封缴进升平奏，直笔夫人看内批。
宫词十首·其四
作者：张枢
朝代：宋
体裁：七言绝句

翠枝斜插滴金花，特髻低蟠贴水荷。应奉人多宣唤少，海棠花下看飞梭。
庆宫春/高阳台
作者：张枢
朝代：宋

斜日明霞，残虹分雨，软风浅掠苹波。声冷瑶笙，情疏宝扇，酒醒无奈秋何。彩云轻散，漫敲缺、铜壶浩歌。眉痕留怨，依约远峰，学敛双蛾。银床露洗凉柯。屏掩香销，忍扫裀罗。楚驿梅边，吴江枫畔，庾郎从此愁多。草蛩喧砌，料催织、回文凤梭。相思遥夜，帘卷翠楼，月冷星河。
庆宫春/高阳台
作者：张枢
朝代：宋
体裁：词

斜日明霞，残虹分雨，软风浅掠蘋波。声冷瑶笙，情疏宝扇，酒醒无奈秋何。彩云轻散，漫敲缺、铜壶浩歌。眉痕留怨，依约远峰，学敛双蛾。银床露洗凉柯。屏掩香销，忍扫裀罗。楚驿梅边，吴江枫畔，庾郎从此愁多。草蛩喧砌，料催织、回文凤梭。相思遥夜，帘卷翠楼，月冷星河。
庆宫春·高阳台·斜日明霞
作者：张枢
朝代：宋
体裁：词

斜日明霞，残虹分雨，软风浅掠苹波。
声冷瑶笙，情疏宝扇，酒醒无奈秋何。
彩云轻散，漫敲缺、铜壶浩歌。
眉痕留怨，依约远峰，学敛双蛾。
银床露洗凉柯。
屏掩香销，忍扫裀罗。
楚驿梅边，吴江枫畔，庾郎从此愁多。
草蛩喧砌，料催织、回文凤棱。
相思遥夜，帘卷翠楼，月冷星河。
恋绣衾
作者：张枢
朝代：宋

屏绡裛润惹篆烟。小窗闲、人泥昼眠。正雪暖、荼架，奈愁春、尘锁雁弦。杨花做了香云梦，化池萍、犹泛翠钿。自不怨、东风老，怨东风、轻信杜鹃。
恋绣衾
作者：张枢
朝代：宋
体裁：词

屏绡裛润惹篆烟。小窗闲、人泥昼眠。正雪暖、荼蘼架，奈愁春、尘锁雁弦。杨花做了香云梦，化池萍、犹泛翠钿。自不怨、东风老，怨东风、轻信杜鹃。
恋绣衾·屏绡裛润惹篆烟
作者：张枢
朝代：宋
体裁：词

屏绡裛润惹篆烟。
小窗闲、人泥昼眠。
正雪暖、荼䕷架，奈愁春、尘锁雁弦。
杨花做了香云梦，化池萍、犹泛翠钿。
自不怨、东风老，怨东风、轻信杜鹃。
惜花春起早·琐窗明
作者：张枢
朝代：宋
体裁：词

琐窗明。
木兰花慢
作者：张枢
朝代：宋

歌尘凝燕叠，又软语、在雕梁。记剪烛调弦，翻香校谱，学品伊凉。屏山梦云正暖，放东风、卷雨入巫阳。金冷红条孔雀，翠间彩结鸳鸯。银缸。焰冷小兰房。夜悄怯更长。待采叶题诗，含情赠远，烟水茫茫。春妍尚如旧否，料啼痕、暗里浥红妆。须觅流莺寄语，为谁老却刘郎。
木兰花慢
作者：张枢
朝代：宋
体裁：词

歌尘凝燕垒，又软语、在雕梁。记剪烛调弦，翻香校谱，学品伊凉。屏山梦云正暖，放东风、捲雨入巫阳。金冷红绦孔雀，翠闲綵结鸳鸯。银缸。燄冷小兰房。夜悄怯更长。待采叶题诗，含情赠远，烟水茫茫。春妍尚如旧否，料啼痕、暗里浥红妆。须觅流莺寄语，为谁老却刘郎。
木兰花慢·歌尘凝燕垒
作者：张枢
朝代：宋
体裁：词

歌尘凝燕垒，又软语、在雕梁。记剪烛调弦，翻香校谱，学品伊凉。屏山梦云正暖，放东风、卷雨入巫阳。金冷红绦孔雀，翠间彩结鸳鸯。银缸。焰冷小兰房。夜悄怯更长。待采叶题诗，含情赠远，烟水茫茫。春妍尚如旧否，料啼痕、暗里浥红妆。须觅流莺寄语，为谁老却刘郎。
清平乐
作者：张枢
朝代：宋

凤楼人独。飞尽罗心烛。梦绕屏山三十六。依约水西云北。晓奁懒试脂铅。一緺鸾髻微偏。留得宿妆眉在，要教知道孤眠。
清平乐
作者：张枢
朝代：宋

凤楼人独。飞尽罗心烛。梦绕屏山三十六。依约水西云北。
晓奁懒试脂铅。一纣鸾髻微偏。留得宿妆眉在，要教知道孤眠。
清平乐·凤楼人独
作者：张枢
朝代：宋
体裁：词

凤楼人独。
飞尽罗心烛。
梦绕屏山三十六。
依约水西云北。
晓奁懒试脂铅。
一緺鸾髻微偏。
游大涤
作者：张枢
朝代：宋

一曲朱栏百尺余，仙人自是爱楼居。
松风不动千山静，月满天坛人步虚。
游大涤
作者：张枢
朝代：宋

一曲朱栏百尺馀，仙人自是爱楼居。松风不动千山静，月满天坛人步虚。
瑞鹤仙
作者：张枢
朝代：宋
体裁：词

卷帘人睡起。放燕子归来，商量春事。风光又能几。减芳菲、都在卖花声里。吟边眼底。披嫩绿、移红换紫。甚等闲、半委东风，半委小桥流水。还是。苔痕湔雨，竹影留云，待晴犹未。兰舟静舣。西湖上、多少歌吹。粉蝶儿、守定落花不去，湿重寻香两翅。怎知人、一点新愁，寸心万里。
瑞鹤仙·卷帘人睡起
作者：张枢
朝代：宋
体裁：词

卷帘人睡起。放燕子归来，商量春事。风光又能几。减芳菲、都在卖花声里。吟边眼底。被嫩绿、移红换紫。甚等闲、半委东风，半委小桥流水。还是。苔痕湔雨，竹影留云，待晴犹未。兰舟静舣。西湖上、多少歌吹。粉蝶儿、守定落花不去，湿重寻香两翅。怎知人、一点新愁，寸心万里。
瑞鹤仙·卷帘人睡起
作者：张枢
朝代：宋

卷帘人睡起。放燕子归来，商量春事。风光又能几？减芳菲、都在卖花声里。吟边眼底，被嫩绿、移红换紫。甚等闲、半委东风，半委小溪流水。
还是，苔痕湔雨，竹影留云，待晴犹未。兰舟静舣，西湖上、多少歌吹。粉蝶儿、守定落花不去，湿重寻香两翅。怎知人、一点新愁，寸心万里。
茅山
作者：张枢
朝代：宋

今古茅山是胜游，秀峰突兀绕沧洲。云含老树迷还散，石拥甘泉咽复留。未见岩风晨下鹤，祇闻涧月夜鸣蜩。道人不是悲秋客，黄菊丹枫相对愁。
茅山
作者：张枢
朝代：宋

今古茅山是胜游，秀峰突兀绕沧洲。
云含老树迷还散，石拥甘泉咽復留。
未见岩风晨下鹤，祇闻涧月夜鸣蜩。
道人不是悲秋客，黄菊丹枫相对愁。
谒金门
作者：张枢
朝代：宋

春梦性。人静玉闺平帖。睡起眉心端正帖。绰枝双杏叶。
重整金泥蹀躞。红皱石榴裙褶。款步花阴寻蛱蝶。玉纤和粉捻。
谒金门
作者：张枢
朝代：宋

春梦怯。人静玉闺平帖。睡起眉心端正帖。绰枝双杏叶。重整金泥蹀躞。红皱石榴裙褶。款步花阴寻蛱蝶。玉纤和粉捻。
谒金门·春梦怯
作者：张枢
朝代：宋
体裁：词

春梦怯。人静玉闺平帖。睡起眉心端正贴。绰枝双杏叶。重整金泥蹀躞。红皱石榴裙褶。款步花阴寻蛱蝶。玉纤和粉捻。
风入松
作者：张枢
朝代：宋
体裁：词

春寒懒下碧云楼。花事等闲休。红绵湿透秋千索，记伴仙、曾倚娇柔。重叠黄金约臂，玲珑翠玉搔头。薰炉谁熨暖衣篝。消遣酒醒愁。旧巢未著新来燕，任珠帘、不上琼钩。何处东风院宇，数声揭调甘州。
风入松
作者：张枢
朝代：宋
体裁：词

春寒懒下碧云楼。花事等闲休。红绵湿透鞦韆索，记伴仙、曾倚娇柔。重叠黄金约臂，玲珑翠玉搔头。熏炉谁熨煖衣篝。消遣酒醒愁。旧巢未著新来燕，任珠帘、不上琼钩。何处东风院宇，数声揭调甘州。
风入松·春寒懒下碧云楼
作者：张枢
朝代：宋

春寒懒下碧云楼。
花事等闲休。
红绵湿透秋千索，记伴仙、曾倚娇柔。
重叠黄金约臂，玲珑翠玉搔头。
熏炉谁熨暖衣篝。
消遣酒醒愁。
旧巢未着新来燕，任珠帘、不上琼钩。
何处东风院宇，数声揭调甘州。
声声慢·判道士还俗
作者：张枢密
朝代：宋

星冠懒带，鹤氅慵披，色心顿起兰房。离了三清归去，作个新郎。良宵自有佳景，更烧甚、清香德香。瑶台上，便玉皇亲诏，也则寻常。常观里、孤孤令令，争如赴鸳闱，夜夜成双。救苦天尊，作且远离他方。更深酒阑歌罢，殢玉人、云雨交相。问则甚，咱门这里拜章。
声声慢·星冠懒带
作者：张枢密
朝代：宋
体裁：词

星冠懒带，鹤氅慵披，色心顿起兰房。离了三清归去，作个新郎。良宵自有佳景，更烧甚、清香德香。瑶台上，便玉皇亲诏，也则寻常。常观里、孤孤令令，争如赴鸳闱，夜夜成双。救苦天尊，你且远离他方。更深酒阑歌罢，殢玉人、云雨交相。问则甚，咱门这里拜章。
送郑惟泰丞江山
作者：张柏父
朝代：宋
体裁：古风

都城十两车，送子江之浒。目寄片帆飞，水国沿渔浦。怜子经世才，战笔文中虎。小试乘田车，暂为民父母。民社不轻寄，忧戚抱民苦。忠孝指心切，求不愧仰俯。青天遇有阙，思惟炼石补。效职了男儿，一扇醇风古。送子独钟情，淮河共乡土。
游东禅寺
作者：张某
朝代：宋
体裁：五言绝句

好峰飞去后，流出乱云根。应为留僧住，□□□□门。
寄崔嘉彦
作者：张栋
朝代：宋
体裁：五言律诗

厌踏千山折，欣逢屋数椽。衣冠存古制，松雪对华巅。自漉瓮中酒，仍烹涧底泉。桃源疑此是，不必问神仙。
次太守郑安恭探梅过西湖韵
作者：张栋
朝代：宋

亭亭冰质照溪明，㶁㶁如闻环佩声。初讶玉妃游月地，但无他仗引霓旌。使君再约慇勤赏，天意从教烂漫晴。诗律清严谁敢犯，七言今始见长城。金方正位凿平湖，物景堪将入画图。两岸雨垂杨柳重，一汀沙立鹭鸶孤。泓澄良夜摇明月，潋滟高秋蘸碧芦。寓目潇湘徒有约，残阳归去独踌躇。
次太守郑安恭探梅过西湖韵·其一
作者：张栋
朝代：宋

亭亭冰质照溪明，㶁㶁如闻环佩声。初讶玉妃游月地，但无他仗引霓旌。使君再约慇勤赏，天意从教烂漫晴。诗律清严谁敢犯，七言今始见长城。
次太守郑安恭探梅过西湖韵·其一
作者：张栋
朝代：宋

亭亭冰质照溪明，异常异常如闻环佩声。
初讶玉妃游月地，但无他仗引霓旌。
使君再约慇懃赏，天意从教烂漫晴。
诗律清严谁敢犯，七言今始见长城。
次太守郑安恭探梅过西湖韵·其二
作者：张栋
朝代：宋
体裁：古风

金方正位凿平湖，物景堪将入画图。两岸雨垂杨柳重，一汀沙立鹭鸶孤。泓澄良夜摇明月，潋滟高秋蘸碧芦。寓目潇湘徒有约，残阳归去独踌躇。
浣溪沙
作者：张桂
朝代：宋
体裁：词

雨压杨花路半乾。蜂遗花粉在阑干。牡丹开尽正春寒。懒品么弦金雁并，瘦惊双钏玉鱼宽。新愁不放翠眉间。
浣溪沙·雨压杨花路半干
作者：张桂
朝代：宋

雨压杨花路半干。
蜂遗花粉在阑干。
牡丹开尽正春寒。
懒品么弦金雁并，瘦惊双钏玉鱼宽。
新愁不放翠眉间。
菩萨蛮
作者：张桂
朝代：宋

东风忽骤无人见。玉塘烟浪浮花片。步湿下香阶。苔粘金凤鞋。
翠鬟愁不整。临水间窥影。摘得野蔷薇。游蜂相趁归。
菩萨蛮·东风忽骤无人见
作者：张桂
朝代：宋
体裁：词

东风忽骤无人见。玉塘烟浪浮花片。步湿下香阶。苔黏金凤鞋。翠鬟愁不整。临水闲窥影。摘得野蔷薇。游蜂相趁归。
早梅·其一
作者：张棨
朝代：宋
体裁：七言绝句

扶筇拄月过前溪，问讯江南第一枝。驿使不来羌管歇，等閒开落只春知。
仙华重午
作者：张森
朝代：宋

空山值端午，采蒲南涧滨。
蒲生裹白石，涧水清粼粼。
蟠根寸九节，服食能通真。
采之不盈掬，土洁含芳辛。
行行登绝境，有花如车轮。
奇哉世莫识，持扣山中人。
山人耳垂肩，羽佩青衣巾。
乘飈控玄鹤，泛景下苍岷。
我行意其仙，再拜询所因。
仙人揽花笑，见尔还千春。
语我勿復道，倏去无留尘。
归来有余叹，三嚥华池津。
仙华重午
作者：张森
朝代：宋

空山值端午，采蒲南涧滨。蒲生裹白石，涧水清粼粼。蟠根寸九节，服食能通真。采之不盈掬，土洁含芳辛。行行登绝境，有花如车轮。奇哉世莫识，持扣山中人。山人耳垂肩，羽佩青衣巾。乘飙控玄鹤，汎景下苍岷。我行意其仙，再拜询所因。仙人揽花笑，见尔还千春。语我勿复道，倏去无留尘。归来有馀叹，三咽华池津。
寄故人
作者：张椿龄
朝代：宋

浮生难百岁，能得几日月。渐缺口中牙，将衰鬓边发。人情不久长，翻手成胡越。急急早归来，从今好休歇。
寄故人
作者：张椿龄
朝代：宋

浮生难百岁，能得几日月。
渐缺口中牙，将衰鬓边髮。
人情不久长，翻手成胡越。
急急早归来，从今好休歇。
思方外友
作者：张椿龄
朝代：宋
体裁：古风

我闻仙人隐尘寰，带索不整轻云寒。练气萧萧颜如丹，写诗赋咏锵琅玕。自言富贵无所待，一啸万古神情欢。嗟哉世故散淳朴，那识五体存真官。残形渗漉亏灵药，夙夕不愧精神单。仙芝混成生恍惚，道在此身端可观。离明坎兑发变化，大似百渎还海湍。光辉便可揖玄上，胡用木钻钻石盘。亘古虚无阡陌阔，从君跨鹤而乘鸾。
思高人
作者：张椿龄
朝代：宋

仙人昔是瑶池客，佩玉鸣銮生羽翮。
骑鲸千载说白云，弱水三万那可隔。
蓬瀛深处乃其家，无限真仙衣绛霞。
相呼酌醴劝蟠桃，安期大枣端如瓜。
龙吟虎啸众乐奏，神芝瑞草生奇葩。
愿将此意踵太古，自然之道非特夸。
思高人
作者：张椿龄
朝代：宋

仙人昔是瑶池客，佩玉鸣銮生羽翮。骑鲸千载说白云，弱水三万那可隔。蓬瀛深处乃其家，无限真仙衣绛霞。相呼酌醴劝蟠桃，安期大枣端如瓜。龙吟虎啸众乐奏，神芝瑞草生奇葩。愿将此意踵太古，自然之道非特誇。
句
作者：张楚民
朝代：宋

香山正在岷山麓，一派流泉万竿竹。
登黄鹤楼二首·其一
作者：张楠
朝代：宋
体裁：五言律诗

汉树依川绿，江楼待鹤临。渚云留月近，春草入洲深。岭峤身如寄，烟岚病未侵。自怜有仙骨，更得此追寻。
登黄鹤楼二首·其二
作者：张楠
朝代：宋
体裁：五言律诗

高城头上月，乘醉一登楼。任险过湖水，凭虚俯汉流。青眼故人在，白云归思浮。夕阳鸦数点，送尽古今愁。
再用韵呈相公
作者：张榘
朝代：宋

等囿干坤造化中，此花珍重殿春红。
矜持不受荼䕷月，披拂正须杨柳风。
三咏品题真入妙，独惭属和未能工。
厅前旧本今应在，何必移根江以东。
凯歌
作者：张榘
朝代：宋
体裁：词

双阁护仙境，万壑渺清秋。
台躔光动银汉，神秀孕公侯。
胸次千崖灏气，笔底三江流水，姓字桂香浮。
十载洞庭月，今喜照扬州。
捧丹诏，升紫殿，建碧油。
胡儿深避沙漠，铃阁颺轻裘。
点检召棠遗爱，酝酿潘舆喜色，英裔蔚文彪。
整顿乾坤定，千岁侍宸旒。
凯歌·双阁护仙境
作者：张榘
朝代：宋

双阁护仙境，万壑渺清秋。
台躔光动银汉，神秀孕公侯。
胸次千崖灏气，笔底三江流水，姓字桂香浮。
十载洞庭月，今喜照扬州。
捧丹诏，升紫殿，建碧油。
胡儿深避沙漠，铃阁扬轻裘。
点检召棠遗爱，酝酿潘舆喜色，英裔蔚文彪。
整顿干坤定，千岁侍宸旒。
凯歌（为壑相寿）
作者：张榘
朝代：宋

双阁护仙境，万壑渺清秋。台躔光动银汉，神秀孕公侯。胸次千崖灏气，笔底三江流水，姓字桂香浮。十载洞庭月，今喜照扬州。
捧丹诏，升紫殿，建碧油。胡儿深避沙漠，铃阁扬轻裘。点检召棠遗爱，酝酿潘舆喜色，英裔蔚文彪。整顿乾坤定，千岁侍宸旒。
劝农二绝·其一
作者：张榘
朝代：宋

善端天赋本无殊，力穑之余好读书。
莫讶劝农因劝学，须知公相起犂锄。
千秋岁（为壑翁母夫人寿）
作者：张榘
朝代：宋
体裁：词

鹤城秋晓。又庆生朝到。人与月，年年好。黑头公相贵，膝下欢娱笑。君知否。个般福分人间少。
塞上西风老。红入霜前枣。日日有，平安报。慈颜酡晕浅，一呷金杯小。香缭绕。寿星明处台星照。
华亭道间
作者：张榘
朝代：宋

移船过九曲，满袖贮西风。
木落山容老，荷枯水面空。
客怀诗句裏，时事酒杯中。
莫听云间鹤，宁呼天外鸿。
和澄斋刘制干过芜湖渭阳宅有感韵
作者：张榘
朝代：宋

兴言陟屺驻征艎，丘水依然亦故乡。
萱草梦寒诗思远，梅花月冷角声长。
暂辞小隠从三聘，况值清时已一阳。
朝籍渐通恩数洽，会看梧槚发幽光。
咏十月桃
作者：张榘
朝代：宋

十月桃开三四枝，凄凉时候见芳菲。
小红不着黄花蝶，一树春风怨落晖。
奉和魏提干
作者：张榘
朝代：宋

骑鹤楼前奏宓琴，朅来又作海山吟。
碧云不隔乡关梦，白髮能灰客子心。
愧我抗尘徒走俗，羡君博古更通今。
新诗清响传空谷，击节长歌到夜深。
孤鸾·荆溪清晓
作者：张榘
朝代：宋
体裁：词

荆溪清晓。问昨夜南枝，几分春到。一点幽芳，不待陇头音耗。亭亭水边月下，胜人间、等闲花草。此际风流谁似，有孄窝诗老。向虚檐、淡然索笑。任雪压霜欺，精神越好。最喜庭除，下映紫兰娇小。孤山好寻旧约，况和羹、用功宜早。移傍玉阶深处，趁天香缭绕。
安庆摸（和孙霁〔窗〕）
作者：张榘
朝代：宋

渺长江、浩无今古，悠悠经几流景。桥家松竹知何在，寂历丹枫如锦。行阵整。想斗舰连艘，谈笑烟灰冷。寒光万顷。算只有当年，暮天霜月，惨澹照山影。
元戎队，画角梅花缓引。楼船飞渡波稳。中流击楫酬初志，此去君王高枕。应暗省。使万里尘清，谁逊周公瑾，勋名不泯。看阳蛰潜开，老龙挟雨，渊睡为民醒。
帝城·其一
作者：张榘
朝代：宋

帝城那得见秋容，秋在三吴泽国中。
芦未着霜花已白，蓼宜近水影偏红。
一行落雁低南浦，万点栖鸦起北风。
安得画师模此景，钓鱼矶上着诗翁。
帝城·其二
作者：张榘
朝代：宋

半年再作华亭客，每喜轻帆得顺风。
白水涵秋千顷浄，清霜粲晓万山空。
蹔时放浪如尘外，忆昨经过似梦中。
浊酒三杯眠未熟，不能平处枕边鸿。
念奴娇·三闾何在
作者：张榘
朝代：宋

三闾何在，把离骚细读，几番击节。
蓠蕙椒兰纷江渚，较以艾萧终别。
清浊同流，醉醒一梦，此恨谁能说。
忠魂耿耿，只凭天辨优劣。
须信千古湘流，彩丝缠黍，端为英雄设。
堪笑儿童浮昌歜，悲愤翻为嬉悦。
三叹灵均，竟罹谗网，我独中情切。
熏风窗户，榴花知为谁裂。
念奴娇·楚湘旧俗
作者：张榘
朝代：宋

楚湘旧俗，记包黍沈流，缅怀忠节。
谁挽汨罗千丈雪，一洗些魂离别。
赢得儿童，红丝缠臂，佳话年年说。
龙舟争渡，搴旗捶鼓骄劣。
谁念词客风流，菖蒲桃柳，忆闺门铺设。
嚼征含商陶雅兴，争似年时娱悦。
青杏园林，一樽煮酒，当为浇凄切。
南熏应解，把君愁袂吹裂。
摸鱼儿
作者：张榘
朝代：宋
体裁：词

正挑灯、共听檐雨，问谁催动行色。
风前千点离亭恨，惟有落梅知得。
王谢宅。
记前度斜阳，燕子曾相识。
花香露舄。
无计强追随，阳关声断，回首暮云隔。
文章贯，合上薇垣梧掖。
征鞍底事江北。
青衫莫对韩彭著，还是玉麟佳客。
须记忆。
有衿佩锵锵，正愿依重席。
荼䕷未折。
次第牡丹开，一樽留待，相与醉寒食。
摸鱼儿·望神京、目断烟草
作者：张榘
朝代：宋
体裁：词

望神京、目断烟草，青天长剑频倚。
香街十里朱帘月，空想当年华丽。
堪叹处。
渺沙霭蒹葭，咿ン雁声起。
平山谩记。
怅杨柳春风，晴空栏槛，陈迹总非是。
重阳好，红叶黄华满地。
良辰美景如此。
青油幕府传芳斝，苒苒露琼花气。
还更喜。
看玉阃规恢，笑骋伊吾志。
尘清北冀。
便向关洛联镳，巍巍冠佩，麟阁画图里。
摸鱼儿·正挑灯、共听檐雨
作者：张榘
朝代：宋

正挑灯、共听檐雨，问谁催动行色。
风前千点离亭恨，惟有落梅知得。
王谢宅。
记前度斜阳，燕子曾相识。
花香露舄。
无计强追随，阳关声断，回首暮云隔。
文章贯，合上薇垣梧掖。
征鞍底事江北。
青衫莫对韩彭着，还是玉麟佳客。
须记忆。
有衿佩锵锵，正愿依重席。
荼䕷未折。
次第牡丹开，一樽留待，相与醉寒食。
摸鱼儿·正莓墙
作者：张榘
朝代：宋
体裁：词

正莓墙、柳绵低度，枝头红紫飞尽。秾阴涨绿冰钿碎，浥浥麝兰成阵。仙骨嫩。悦姑射瑶姬，青幰游琼苑。风前有恨。也一似宫梅，飘香坠粉，轻点寿阳鬓。梨花雪，讲道全无清韵。何曾流到春晚。柔条不受真珠露，滴沥紫檀心晕。芳又润。待挼放金樽，拚作通宵饮。日高慵困。任翠幄低云，玉薰泛梦，路入醉乡稳。
摸鱼儿·正莓墙、柳绵低度
作者：张榘
朝代：宋

正莓墙、柳绵低度，枝头红紫飞尽。
秾阴涨绿冰钿碎，浥浥麝兰成阵。
仙骨嫩。
悦姑射瑶姬，青幰游琼苑。
风前有恨。
也一似宫梅，飘香坠粉，轻点寿阳鬓。
梨花雪，讲道全无清韵。
何曾流到春晚。
柔条不受真珠露，滴沥紫檀心晕。
芳又润。
待挼放金樽，拚作通宵饮。
日高慵困。
任翠幄低云，玉熏泛梦，路入醉乡稳。
摸鱼儿·猛思量
作者：张榘
朝代：宋
体裁：词

猛思量、孄窝初度，鲁云呈瑞时节。平山杨柳苍茫外，犹是乡关明月。春漏泄。定知有、梅花先向江南发。烟波梦阔。谩约住西风，呼将塞雁，把酒为君说。君看取，世道羊肠屈摺。依然熟路轻辙。林泉暂洗经纶手，桐柏夜香熏彻。趋魏阙。指天上星辰，平步仪清切。蟠桃未结。待做著功名，却寻曼倩，相与带花折。
摸鱼儿·猛思量、孄窝初度
作者：张榘
朝代：宋

猛思量、孄窝初度，鲁云呈瑞时节。
平山杨柳苍茫外，犹是乡关明月。
春漏泄。
定知有、梅花先向江南发。
烟波梦阔。
谩约住西风，呼将塞雁，把酒为君说。
君看取，世道羊肠屈摺。
依然熟路轻辙。
林泉暂洗经纶手，桐柏夜香熏彻。
趋魏阙。
指天上星辰，平步仪清切。
蟠桃未结。
待做着功名，却寻曼倩，相与带花折。
摸鱼儿（为赵＿窝寿）
作者：张榘
朝代：宋

猛思量、B674窝初度，鲁云呈瑞时节。平山杨柳苍茫外，犹是乡关明月。春漏泄。定知有、梅花先向江南发。烟波梦阔。谩约住西风，呼将塞雁，把酒为君说。
君看取，世道羊肠屈摺。依然熟路轻辙。林泉暂洗经纶手，桐柏夜香熏彻。趋魏阙。指天上星辰，平步仪清切。蟠桃未结。待做著功名，却寻曼倩，相与带花折。
摸鱼儿（九日登平山和赵子固帅机）
作者：张榘
朝代：宋

望神京、目断烟草，青天长剑频倚。香街十里朱帘月，空想当年华丽。堪叹处。渺沙霭蒹葭，咿啭雁声起。平山谩记。怅杨柳春风，晴空栏槛，陈迹总非是。
重阳好，红叶黄华满地。良辰美景如此。青油幕府传芳斝。苒苒露琼花气。还更喜。看玉阃规恢，笑骋伊吾志。尘清北冀。便向关洛联镳，巍巍冠佩，麟阁画图里。
摸鱼儿（荼＿）
作者：张榘
朝代：宋

正莓墙、柳绵低度，枝头红紫飞尽。秾阴涨绿冰钿碎，浥浥麝兰成阵。仙骨嫩。悦姑射瑶姬，青＿游琼苑。风前有恨。也一似宫梅，飘香坠粉，轻点寿阳鬓。
梨花雪，讲道全无清韵。何曾留到春晚。柔条不受真珠露，滴沥紫檀心晕。芳又润。待＿放金樽，拼作通宵饮。日高慵困。任翠幄低云，玉薰泛梦，路入醉乡稳。
摸鱼儿（送上元主簿回府）
作者：张榘
朝代：宋

正桃花、渐蜚红雨，依稀一半春色。东风十里离亭恨，杨柳丝丝如织。远又忆。向雪月梅边，陶写吟情逸。清愁拍拍。算只暮山知，栖鸦斜照，春树渺空碧。
文章贯，合整垂云健翼。翔鸾底用栖棘。要寻玉洞烟霞胜，聊趁麟符蜚檄。归骑急。看尘袂方清，有恩纶催入。凫仙倦舄。相与问孤山，开樽抵掌，一舸画桥侧。
敬饯刘兴伯提干之官
作者：张榘
朝代：宋

平生子刘子，劲气横秋霜。
不肯作短簿，海漘驾飞航。
棱嶒高颊颧，碧眼鬚眉苍。
鶑花风月夜，锦绣倾肝肠。
诸公盍推毂，置之白玉堂。
筦库着此士，四海空茫茫。
仆也客于浙，云阡凄故乡。
退鹢岂坦率，瞽无预文章。
乘除君晚泰，尚欲思激昂。
年饥仅半菽，羞涩无酒浆。
赆别祗此诗，君无诮凄凉。
敬饯刘兴伯提干之官
作者：张榘
朝代：宋

平生子刘子，劲气横秋霜。
不肯作短簿，海漘驾飞航。
棱赠高颊观，碧眼须眉苍。
莺花风月夜，锦绣颂肝肠。
诸公盍推毂，置之白玉堂。
筦库着此士，四海空茫茫。
仆也客於浙，云阡凄故乡。
退鷁岂坦率，瞽无预文章。
乘除君晚泰，尚欲思激昂。
年饥仅半菽，羞涩无酒浆。
赆别祗此诗，君无诮凄凉。
春吟四绝·其三
作者：张榘
朝代：宋

花露半干红入户，竹风微动绿侵床。
翠屏残梦不知处，幽鸟数声春日长。
春尽出郊
作者：张榘
朝代：宋

蔷薇花落笋斑斑，醖酿清和数日间。
杜宇不知春去了，又啼斜日过前山。
朝中措·谁云万事转头空
作者：张榘
朝代：宋
体裁：词

谁云万事转头空。
春寓不言中。
底问垂杨在否，年年一度东风。
凭高慨古，英雄亦泪，我辈情锺。
事业正须老手，清吟留与山翁。
朝中措（前题）
作者：张榘
朝代：宋

谁云万事转头空。春寓不言中。底问垂杨在否，年年一度东风。
凭高概古，英雄亦泪，我辈情钟。事业正须老手，清吟留与山翁。
木兰花慢
作者：张榘
朝代：宋
体裁：词

渐稠红飞尽，早秾绿、遍林梢。
正池馆轻寒，杨花飘絮，草色萦袍。
天香夜浮院宇，看亭亭、雨槛渍春膏。
趁取芳时胜赏，莫将年少轻抛。
鞭鞘。
驱放马啼高。
世事一秋毫。
便飞书倥偬，运筹闲暇，何害推敲。
花前效颦著句，悄干镆、侧畔奏铅刀。
何日重携樽酒，浮瓯细剪香苞。
木兰花慢
作者：张榘
朝代：宋
体裁：词

豆花轻雨霁，更七日、是中秋。
记分野三台，家山双阙，孕秀名流。
平生佐时大略，有忠勤、一念等伊周。
十载清风楚泽，三年明月扬州。
须知万灶出貔貅。
智勇迈前猷。
自向来擣颖，□番平海，胆落毡裘。
红旗指关定洛，看春融、喜色动宸旒。
著取斑衣绣衮，揭开玉字金瓯。
木兰花慢·渐稠红飞尽
作者：张榘
朝代：宋

渐稠红飞尽，早秾绿、遍林梢。
正池馆轻寒，杨花飘絮，草色萦袍。
天香夜浮院宇，看亭亭、雨槛渍春膏。
趁取芳时胜赏，莫将年少轻抛。
鞭鞘。
驱放马啼高。
世事一秋毫。
便飞书倥偬，运筹闲暇，何害推敲。
花前效颦着句，悄干镆、侧畔奏铅刀。
何日重携樽酒，浮瓯细剪香苞。
木兰花慢·豆花轻雨霁
作者：张榘
朝代：宋

豆花轻雨霁，更七日、是中秋。
记分野三台，家山双阙，孕秀名流。
平生佐时大略，有忠勤、一念等伊周。
十载清风楚泽，三年明月扬州。
须知万灶出貔貅。
智勇迈前猷。
自向来捣颖，□番平海，胆落毡裘。
红旗指关定洛，看春融、喜色动宸旒。
着取斑衣绣衮，揭开玉字金瓯。
楼中即事
作者：张榘
朝代：宋

园亭已觉晴檐暖，楼上东风尚峭寒。
燕垒泥干芹菜老，蜜房香满杏花残。
诗怀正似晓山好，酒量不如春水宽。
陌上儿童应笑我，黄昏犹自倚兰干。
次韵孟师翰凤儿花滴滴金
作者：张榘
朝代：宋

彩凤与幽花，却植自形色。
命名取肖似，造化何容力。
丹穴呈九苞，夜梦或吐白。
未若秋中芳，荣悴了无迹。
次韵金陵赵民曹水阁即事
作者：张榘
朝代：宋

尚想溪亭跨鸭头，市嚣到晓不曾休。
角声吹断老梅月，桥影压翻寒苇秋。
三语固知非昔比，十年不到使人愁。
老来着脚茆峯下，相望何殊风马牛。
水龙吟
作者：张榘
朝代：宋
体裁：词

先来花较开迟，怎禁风雪摧残过。
红英紫萼，从他点缀，翻成沾污。
一点清香，几多秾艳，紧藏不露。
伴杨花散漫，逡巡堆积，纤粟处、妆成大。
多谢东君造化。
把群阴、一朝除破。
千机锦绣，露浓香软，中间坐我。
嚼徵含商，振金敲玉，埙篪相和。
问西湖，别有一番桃李，肯同游麽。
水龙吟
作者：张榘
朝代：宋
体裁：词

昼长帘幕低垂，时时风度杨花过。
梁间燕子，芹随香觜，频沾泥污。
苦被流莺，蹴翻花影，一阑红露。
看残梅飞尽，枝头微认，青青子、些儿大。
谁道洞门无锁。
翠苔藓、何曾踏破。
好天良夜，清风明月，正须著我。
闲展蛮笺，寄情词调，唱成谁和。
问晓山亭下，山茶经雨，早来开麽。
水龙吟
作者：张榘
朝代：宋
体裁：词

暮天丝雨轻寒，二分春色看看过。
梅花谢了，苍苔万点，香残粉污。
犹喜墙头，一枝娇袅，杏腮微露。
算几回逗晓，朱阑独倚，悄只怕、东风大。
浮世名缰利锁。
这区区、要须识破。
沧波夜月，翠微云树，依然还我。
重结鸥盟，细听莺语，自歌自和。
问黄沙飞镞，红尘走马，又还知麽。
水龙吟
作者：张榘
朝代：宋
体裁：词

近家添得园亭，晓山时看飞云过。
拥石栽梅，疏池傍竹，剪除芜污。
更喜南墙，杏腮桃脸，含羞微露。
算莺花世界，都来十亩，规模好、何须大。
开放两眉上锁。
把春前、新醅拨破。
病酒无聊，且容觞客，无多酌我。
底用歌喉，柳边自有，鸣禽相和。
逗归来，折得花枝教看，似人人麽。
水龙吟·先来花较开迟
作者：张榘
朝代：宋

先来花较开迟，怎禁风雪摧残过。
红英紫萼，从他点缀，翻成沾污。
一点清香，几多秾艳，紧藏不露。
伴杨花散漫，逡巡堆积，纤粟处、妆成大。
多谢东君造化。
把群阴、一朝除破。
千机锦绣，露浓香软，中间坐我。
嚼征含商，振金敲玉，埙篪相和。
问西湖，别有一番桃李，肯同游么。
水龙吟·昼长帘幕低垂
作者：张榘
朝代：宋

昼长帘幕低垂，时时风度杨花过。
梁间燕子，芹随香觜，频沾泥污。
苦被流莺，蹴翻花影，一阑红露。
看残梅飞尽，枝头微认，青青子、些儿大。
谁道洞门无锁。
翠苔藓、何曾踏破。
好天良夜，清风明月，正须着我。
闲展蛮笺，寄情词调，唱成谁和。
问晓山亭下，山茶经雨，早来开么。
沁园春
作者：张榘
朝代：宋
体裁：词

绿野归来，筇杖角巾，岂不快哉。
有清泉白石，东西岩岫，翠阴红影，高下楼台。
况是蕤宾，槐庭暑薄，照眼葵榴次第开。
轻熏里，翦香蒲为寿，一笑传杯。
栽培。
多少英材。
更霖雨、看看遍九垓。
算支撑厦屋，正资梁栋，调和钧鼎，须用盐梅。
旒冕兴思，搢绅顒望，应有天边丹诏催。
依还是，为苍生一起，重位元台。
沁园春·思昔买臣
作者：张榘
朝代：宋
体裁：词

思昔买臣，怀绶会稽，年犹五旬。
算初无功用，维持国事，但将富贵，夸耀时人。
未若先生，方当强仕，掌握长淮百万军。
难摹写，是擎天拄地，纬武经文。
河滨。
胡马嘶春。
便密运机筹出万全。
拥熊旗指授，鹰扬や啖，毡裘胆落，鼠逸狐奔。
褒诏飞来，威名加盛，从此不须关玉门。
归朝也，看云台画像，金鼎调元。
沁园春·思昔买臣
作者：张榘
朝代：宋

思昔买臣，怀绶会稽，年犹五旬。算初无功用，维持国事，但将富贵，夸耀时人。未若先生，方当强仕，掌握长淮百万军。难摹写，是擎天拄地，纬武经文。河滨。胡马嘶春。便密运机筹出万全。拥熊旗指授，鹰扬啖，毡裘胆落，鼠逸狐奔。褒诏飞来，威名加盛，从此不须关玉门。归朝也，看云台画像，金鼎调元。
沁园春·绿野归来
作者：张榘
朝代：宋

绿野归来，筇杖角巾，岂不快哉。
有清泉白石，东西岩岫，翠阴红影，高下楼台。
况是蕤宾，槐庭暑薄，照眼葵榴次第开。
轻熏里，翦香蒲为寿，一笑传杯。
栽培。
多少英材。
更霖雨、看看遍九垓。
算支撑厦屋，正资梁栋，调和钧鼎，须用盐梅。
旒冕兴思，搢绅颙望，应有天边丹诏催。
依还是，为苍生一起，重位元台。
沁园春·静寿先生
作者：张榘
朝代：宋

静寿先生，笑傲四并，醉眠孄窝。
甚一枰棋壤，掉头不顾，同舟风紧，袖手高歌。
太白词华，更生忠愤，为问山林老得么。
须知道，有淮碑未作，浯石当磨。
年来君子无多。
试屈指、如公能几何。
况刍荛公论，新曾推许，冕旒异眷，行见搜罗。
泽润生民，洗清兵甲，待挽钱塘江上波。
功名就，访蟠桃把玩，铜狄摩挲。
沁园春·静寿先生
作者：张榘
朝代：宋
体裁：词

静寿先生，笑傲四并，醉眠孄窝。甚一枰棋壤，掉头不顾，同舟风紧，袖手高歌。太白词华，更生忠愤，为问山林老得麽。须知道，有淮碑未作，浯石当磨。年来君子无多。试屈指、如公能几何。况刍荛公论，新曾推许，冕旒异眷，行见搜罗。泽润生民，洗清兵甲，待挽钱塘江上波。功名就，访蟠桃把玩，铜狄摩挲。
沁园春（代人上吴履斋集贤寿）
作者：张榘
朝代：宋

绿野归来，筇杖角巾，岂不快哉。有清泉白石，东西岩岫，翠阴红影，高下楼台。况是蕤宾，槐庭暑薄，照眼葵榴次第开。轻熏里，翦香蒲为寿，一笑传杯。
栽培。多少英材。更霖雨、看看遍九垓。算支撑厦屋，正资梁栋，调和钧鼎，须用盐梅，旒冕兴思，搢绅颙望，应有天边丹诏催。依还是，为苍生一起，重位元台。
浪淘沙·雨过暮天南
作者：张榘
朝代：宋
体裁：词

雨过暮天南。
高下青峦。
小楼燕子话春寒。
多少夕阳芳草地，雾掩烟漫。
别恨正相关。
心上眉间。
离歌一曲间悲欢。
后夜月明何处梦，锺阜容山。
浪淘沙·风色转东南
作者：张榘
朝代：宋
体裁：词

风色转东南。
翠拥层峦。
杏花疏雨逗清寒。
锺阜石城何处是，烟霭漫漫。
行旆已西关。
一霎时间。
芳樽聊复挽馀欢。
明日断魂分付与，万叠云山。
浪淘沙（和上元王仇香猷、含山邵梅仙有焕叙别）
作者：张榘
朝代：宋

风色转东南。翠拥层峦。杏花疏雨逗清寒。钟阜石城何处是，烟霭漫漫。
行旆已西关。一霎时间。芳樽聊复挽余欢。明日断魂分付与，万叠云山。
浪淘沙（次韵孙霁窗制参雨中海棠）
作者：张榘
朝代：宋

春梦草茸茸。愁雨愁风。对花须拼酒频中。莫遣枝头银烛暗，辜负嫣红。
推起簿书丛。何苦匆匆。慳吟却讶少陵公。天定为花开一笑，日上篱东。
满江红·淮海波澄
作者：张榘
朝代：宋

淮海波澄，湛桂影、半规凉月。
又还是、中秋相近，垂弧时节。
纶诰飞来宸眷重，彩衣着处慈颜悦。
注紫清、花露入瑶卮，琼香滑。
挥羽扇，持旄钺。
鲸海浪，阴山雪。
看威声到处，遐冲都折。
沙溪远标铜柱界，关河尽补金瓯缺。
庆君臣、千载会风云，看伊说。
满江红·玉垒澄秋
作者：张榘
朝代：宋

玉垒澄秋，又还近、桂华如璧。
算六载、筹边整暇，几多功绩。
铁壁连云东海重，惊波截断狂鲵翼。
把向来、捣颍旧规模，平淮北。
经济妙，谁知得。
都总是，诗书力。
有召公家法，范公胸臆。
赫赫勋名俱向上，绵绵福寿宜无极。
着莱衣、辉映衮衣荣，恢霖泽。
瑞鹤仙·碧油推上客
作者：张榘
朝代：宋
体裁：词

碧油推上客。
有神机沈密，参运帷幄。
威声际沙漠。
庆云飞川泳，和熏三白。
霄渊敻鬲。
甚探梅、也来相约。
更谁怜久客，泥深穿履，栖栖东郭。
农麦。
年来管好，禾黍离离，讵忘关洛。
风高水涸。
多少事、待韬略。
看鹅池夜渡，黎明飞捷，儿辈愔愔未觉。
便冲寒，铁骑横驱，汛扫六合。
瑞鹤仙（次韵陆景思喜雪）
作者：张榘
朝代：宋

碧油推上客。有神机沈密，参运帷幄。威声际沙漠。庆云飞川泳，和熏三白。霄渊敻鬲。甚探梅、也来相约。更谁怜久客，泥深穿履，栖栖东郭。
农麦。年来管好，禾黍离离，讵忘关洛。风高水涸。多少事、待韬略。看鹅池夜渡，黎明飞捷，儿辈昏昏未觉。便冲寒，铁骑横驱，汛扫六合。
留别耘业林逢吉饭牛翁郑简子
作者：张榘
朝代：宋

天台山下两诗仙，剪雾裁冰五十年。
耘业三间千古意，饭牛数集几人传。
半江明月曾同赋，一段清风岂偶然。
匹马衝寒西驿路，碧云苒苒思绵绵。
秦淮
作者：张榘
朝代：宋

往在秦淮问六朝，江楼只有女吹箫。
昭阳太极无行路，岁岁鹅黄上柳条。
秦淮
作者：张榘
朝代：宋

往在秦淮问六朝，江楼只有女吹箫。
昭阳太极无行路，岁岁鹅黄土柳条。
第一峰诗
作者：张榘
朝代：宋

凄，清。
露重，月明。
纱帽湿，裌衣轻。
路险仆倦，石危马惊。
近市火数点，出林火数点，
出林钟一声。客子征鞍暂解，
仙家云关未扃。
第一峰诗
作者：张榘
朝代：宋

穿云踏月登茅岭，一阵西风吹客衣。
松俨立兮如伏，山週回兮若帏。
竹泉清可鉴，苔石坐忘归。
鹤唳空霭，猿啼翠微。
白露下，碧烟飞。
适意，忘机。
嘘，欷。
第一峰诗·其一
作者：张榘
朝代：宋

穿云踏月登茅岭，一阵西风吹客衣。
松俨立兮如伏，山週迴兮若帏。
竹泉清可鉴，苔石坐忘归。
鹤唳空霭，猿啼翠微。
白露下，碧烟飞。
适意，忘机。
歔，欷。
绛都春·平山老柳
作者：张榘
朝代：宋

平山老柳。
寄多少胜游，春愁诗瘦。
万叠翠屏，一抹江烟浑如旧。
晴空栏槛今何有。
寂寞文章身后。
唤回奇事，青油上客，放怀樽酒。
知不。
全淮万里，羽书静，草绿长亭津堠。
小队出郊，花底赓酬闲时候。
和熏筹幕垂春昼。
坐看蓉池波皱。
主宾同会风云，盛名可久。
至后二日登狼峰
作者：张榘
朝代：宋

江流不尽天边地，山意无穷春复秋。
多少诗人无分到，我来三月得重游。
至后二日登狼峰
作者：张榘
朝代：宋

江流不尽天连地，山意无穷春復秋。
多少诗人无分到，我来三月得重游。
虞美人
作者：张榘
朝代：宋

小蛮才把鸳衾摺。妆就梳横月。探海不似旧年心。却爱窗前纸帐、十分清。
朔风吹起寒云动。午寝都无梦。黄昏更被竹枝声。唤起醒醒相对、一灯青。
虞美人
作者：张榘
朝代：宋
体裁：词

金炉鈒就裙纹折。
香烬低云月。
玉钿黏唾上眉心。
不似寿阳檐下、六花清。
翠禽飞起南枝动。
惊破西湖梦。
仗谁为作水龙声。
吹绽寒葩诗眼、为君青。
虞美人·龙香浅渍罗屏褶
作者：张榘
朝代：宋
体裁：词

龙香浅渍罗屏褶。
睡思低眉月。
闲愁闲闷不关心。
心似窗前梅影、一般清。
绣帏交掩流苏动。
一觉华胥梦。
枕山轻戛宝钗声。
粉褪香腮零乱、鬓鸦青。
虞美人（借韵）
作者：张榘
朝代：宋

龙香浅渍罗屏褶。睡思低眉月。闲愁闲闷不关心。心似窗前梅影、一般清。
绣帏交掩流苏动。一觉华胥梦。枕山轻戛宝钗声。粉裉香腮零乱、鬓鸦青。
贺新凉·贺新郎·匹马锺山路
作者：张榘
朝代：宋
体裁：词

匹马锺山路。
怅年来只解，邮亭送人归去。
季子貂裘尘渐满，犹是区区羁旅。
谩空有、剑锋如故。
髀肉未消仪舌在，向樽前、莫洒英雄泪。
鞭未动，酒频举。
西风乱叶长安树。
叹离离、荒宫废苑，几番禾黍。
云栈萦纡今平步，休说襄淮乐土。
但衮衮江涛东注。
世上岂无高卧者，奈草庐、烟销无人顾。
笺此恨，付金缕。
贺新凉·贺新郎·襟度天为侣
作者：张榘
朝代：宋

襟度天为侣。
价平生、放浪江湖，浮云行住。
倒挽峡流归笔底，衮衮二并四具。
何尚友、沧波鸥鹭。
藻黻皇猷君能事，况贤书、两度登天府。
急着手，佐明主。
晴风一舸来瓜步。
剪灯花、樽酒论诗，顿忘羁旅。
逗晓蛮笺传金缕，一片瑰词绮语。
甚独茧、抽成长绪。
当代壑翁文章伯，定不教、弹铗轻辞去。
留共济，孤舟渡。